
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1396 


22 Οκτωβρίου 2001 


ΑΠΟΦΑΣΕΙ Σ 

Αριθ. Δ6/1300 

Έγκριση του Νέου Κανονισμού Λειτουργίας Δικτύου 
Ύδρευσης της ΕΥΔΑΠ. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Π.Δ. 69/88 «Περί Οργανισμού της ΓΓΔΕ του ΥΠΕ- 
ΧΩΔΕ, όπως τροποποιήθηκε με το Π.Δ. 167/92 σε συν¬ 
δυασμό με το Π.Δ. 910/77 όπως ισχύει σήμερα». 

2. Την Αρ. Δ16α/04/773/29.11.90 κοινή απόφαση του 
Υπουργού Προεδρίας και του Αν. Υπουργού ΠΕΧΩΔΕ 
«περί εξαίρεσης διοικητικών πράξεων ή εγγράφων από 
τον κανόνα των 3 υπογραφών». 

3. Τη με αρ. Δ17α/10/30/Φ.2.2.1/23.5.2000 κοινή από¬ 
φαση του Πρωθυπουργού και του Υπουργού ΠΕΧΩΔΕ 
«περί ανάθεσης αρμοδιοτήτων στους Υφυπουργούς ΠΕ¬ 
ΧΩΔΕ Αθ. Αλευρά και Ηλ. Ευθυμιόπουλου» (ΦΕΚ 664/ 
24.5.2000). 

4. Τις σχετικές διατάξεις του Ν. 2744/99 (ΦΕΚ/222/ 
Α/25.10.1999) «Περί ρυθμίσεων θεμάτων της ΕΥΔΑΠ και 
άλλων διατάξεων». 

5. Τον Κανονισμό Λειτουργίας της ΕΥΔΑΠ. 

6. Τον Νέο Κανονισμό Λειτουργίας Δικτύου Υδρευσης. 

7. Το έγγραφό μας Δ6/540/11.4.2001 με το οποίο συμ¬ 
φωνήσαμε με το υποβληθέν αρχικό σχέδιο του Νέου Κα¬ 
νονισμού Λειτουργίας Δικτύου Υδρευσης. 

8. Την με αριθμ. 13103/9.5.2001 απόφαση του Δ.Σ. της 
ΕΥΔΑΠ. 

9. Το 2590/1.8.2001 έγγραφο της ΕΥΔΑΠ με το οποίο 
υποβλήθηκε διορθωμένο το σχέδιο του Νέου Κανονισμού 
Λειτουργίας Δικτύου Υδρευσης. 

10. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εγκρίνουμε τον Νέο Κανονισμό Λειτουργίας Δικτύου 
Ύδρευσης όπως αυτός εγκρίθηκε από το Δ.Σ. της ΕΥΔΑΠ. 

Η παρούσα απόφαση να δημοσιευθεί στην Εφημερίδα 
της Κυβερνήσεως με το συνημμένο κανονισμό λειτουρ¬ 
γίας του Δικτύου Υδρευσης ΕΥΔΑΠ Α.Ε. 

Αθήνα, 17 Σεπτεμβρίου 2001 

Ο ΥΦΥΠΟΥΡΓΟΣ 

ΑΘ.ΑΛΕΥΡΑΣ 


ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΤΟΥ ΔΙΚΤΥΟΥ ΥΔΡΕΥΣΗΣ 
ΤΗΣΕ.ΥΔ.Α.Π. Α.Ε. 

ΠΕΡΙΕΧΟΜΕΝΑ 
ΑΡΘΡΟ 1 ΓΕΝΙΚΟΙ ΟΡΟΙ 

1.1. Σκοπός, ειδικές χρήσεις νερού. 

1.2. Χορήγηση ακατέργαστου νερού. 

1.3. Ακατέργαστο νερό σε Δήμους - Κοινότητες. 

1.4. Τεχνικά χαρακτηριστικά παροχής - δικαιώματα. 

1.5. Σχέση ΕΥΔΑΠ και υδρευόμενου. 

1.6. Αποκλειστικότητα υδροδότησης από την ΕΥΔΑΠ. 

1.7. Έλεγχος εσωτερικών εγκαταστάσεων. 

ΑΡΘΡΟ 2 ΤΕΧΝΙΚΟΙ ΟΡΟΙ 

2.1. Αγωγοί. 

2.2. Παροχές. 

2.2.1. Κατηγορίες παροχών. 

α) Παροχές με βάση την χρήση, 
β) Παροχές με βάση την διάμετρο. 

2.2.2. Σύνδεση παροχών, 
α) Παροχές παλαιού τύπου, 
β) Παροχές νέου τύπου. 

2.2.3. Θέση φρεατίων υδρομετρητών. 

2.2.4. Αριθμός παροχών ακινήτου. 

α) Παροχή κοινόχρηστων χώρων ακινήτων, 
β) Κοινόχρηστη παροχή υδροδότησης εγκαταστάσεων 
θέρμανσης νερού (όοίΐθή ακινήτων, 
γ) Παροχές σε υπόγεια. 

δ) Προσωρινές παροχές ορισμένου χρόνου, σε ακάλυ¬ 
πτα οικόπεδα. 

ε) Παροχές σε περιπτώσεις εκτάκτων αναγκών. 

2.3. Τρόπος Υδροδότησης Ακινήτων Περιοχής αρμο¬ 
διότητας Ε.ΥΔ.Α.Π. 

2.3.1 .Ακίνητα εντός εγκεκριμένου σχεδίου. 

2.3.2. Επεκτάσεις αγωγών, σε εντός σχεδίου περιοχές. 
2.3.3 Ακίνητα εκτός εγκεκριμένου σχεδίου, περιοχών 
αρμοδιότητας ΕΥΔΑΠ. 

2.3.4. Επεκτάσεις αγωγών, σε εκτός σχεδίου περιοχές. 

2.4. Μεταφορές - Ανυψώσεις - Καταβιβάσεις - Προσαρ¬ 
μογές - Μετατροπές Καταργήσεις παροχών - Αντικατα¬ 
στάσεις υδρομετρητών - Μετατοπίσεις αγωγών - Διακοπή 
υδροδότησης - Έκτακτες διακοπές υδροδότησης - Επι- 

σκευές και αντικαταστάσεις φρεατίων και καλυμμάτων 
υδρομετρητών. 

2.4.1. Μεταφορές. 

α) Μεταφορές από προσωρινή σε οριστική θέση, 
β) Μεταφορές από οριστική σε οριστική θέση, 
γ) Μεταφορά παροχών από προσωρινή σε προσωρινή 
θέση. 

δ) Μεταφορά παροχής από οριστική ή προσωρινή θέση, 
σε προσωρινή θέση, για ειδικούς λόγους. 

ε) Μεταφορά παροχής σε προσωρινή θέση, λόγω έρ¬ 
γων άλλων φορέων. 

2.4.2 Ανυψώσεις - καταβιβάσεις παροχών. 

2.4.3 Προσαρμογές παροχών. 

2.4.4 Μετατροπές παροχών. 

α) Καταναλώσεις εκτός ορίων ασφαλείας του μετρητή, 
β) Καταναλώσεις μικρότερες από την ευαισθησία του 
μετρητή. 

2.4.5 Μετατοπίσεις παροχών. 

α) Μετατόπιση για λόγους ασφαλείας, 
β) Μετατόπιση λόγω έργων άλλων φορέων. 

2.4.6 Αποδοχή της μετατόπισης από τον υδρευόμενο. 

2.4.7 Καταργήσεις παροχών. 

α) Κατόπιν γραπτής αίτησης του ιδιοκτήτη, 
β) Λόγω απαλλοτρίωσης του ακινήτου, 
γ) Λόγω άλλων περιπτώσεων κατάργησης. 

2.4.8 Αντικαταστάσεις υδρομετρητών. 

2.4.9 Μετατοπίσεις αγωγών 

α) Λόγω μεταβολής ρυμοτομίας, 
β) Λόγω εκτέλεσης έργων τρίτων, 
γ) Για άλλους λόγους. 

2.4.10 Διακοπή υδροδότησης 

2.4.11 Έκτακτη διακοπή υδροδότησης. 

2.4.12 Επισκευές και αντικαταστάσεις φρεατίων και κα¬ 
λυμμάτων υδρομετρητών 

2.5 Εσωτερικές εγκαταστάσεις ύδρευσης. 

2.5.1 Ορισμός. 

2.5.2 Σύνδεση εσωτ. εγκατάστασης μέσω εύκαμπτου 
σωλήνα. 

2.5.3 Ύπαρξη γενικού διακόπτη και βαλβίδας αντεπι- 
στροφής. 

2.5.4 Συμμόρφωση των εσωτ. εγκατ. με τα προβλεπό- 
μενα. 

2.5.5 Χώροι διέλευσης εσωτ. εγκαταστάσεων. 

2.5.6 Συμφωνία εσωτ. εγκατάστασης με ισχύοντες κα¬ 
νονισμούς. 

2.5.7 Απαγορεύσεις σύνδεσης. 

2.5.8 Απαγορεύσεις γείωσης. 

2.5.9 Συνυδρεύσεις ακινήτων, 
α) Κοινόχρηστη παροχή (0 οΝθγ) 
β) Υδροδότηση σε απόσταση. 

γ) Υδροδότηση εμπορικών κέντρων, πολυορόφων κτι¬ 
ρίων κλπ. 

2.6 Υδρομετρητές. 

2.7 Πιέσεις λειτουργίας - μεγάλες στιγμιαίες καταναλώ¬ 
σεις στο δίκτυο διανομής. 

2.7.1. Πιέσεις λειτουργίας. 

2.7.2. Μεγάλες στιγμιαίες καταναλώσεις. 

2.8 Πυροσβεστικά υδροστόμια. 

2.9 Υδροδότηση μεγάλων καταναλωτών. 

2.10. Διαδικασία παραλαβής από την ΕΥΔΑΠ υφιστάμε¬ 
νων δικτύων ύδρευσης τρίτων. 

2.11 Σήμανση του δικτύου ύδρευσης. 


ΑΡΘΡΟ 3 ΟΙΚΟΝΟΜΙΚΟΙ ΟΡΟΙ 

3.1 Δαπάνες που αφορούν εγκαταστάσεις υδροδότη- 
σης. 

3.1.1 Δικαιολογητικά υδροδότησης, αντιστοίχηση πα¬ 
ροχών - ιδιοκτησιών. 

3.1.2 Προκαταβολή για έρευνα. 

3.1.3 Αξία των παροχών. 

α Προκαταβολή για έρευνα, 
β Δαπάνη εγκατάστασης της παροχής, 
γ Δικαίωμα σύνδεσης ανά παροχή με τον αγωγό διανο¬ 
μής. 

δ Μετωπική εισφορά, 
ε Εγγύηση χρήσης του υδρομετρητή, 
στ Έμμεσοι φόροι, τέλη και λοιπές δαπάνες, 
ζ Εγγύηση κατανάλωσης. 

3.1.4 Δαπάνη επέκτασης - μετατόπισης αγωγών. 

3.1.5 Αξία μεταφοράς, ανύψωσης, καταβίβασης, μετα¬ 
τόπισης παροχής. 

3.1.6 Ματαίωση τοποθέτησης παροχής, επέκτασης 
αγωγού. 

3.1.7 Κατάργηση παροχής. 

3.1.8 Διακοπές υδροδότησης. 

3.2 Τιμολόγια ύδρευσης - υδρομετρητές - εξόφληση λο¬ 
γαριασμών - επιμερισμός κατανάλωσης - βλάβες στα δί¬ 
κτυα. 

3.2.1 Υποχρεωτική κατανάλωση. 

3.2.2 Κατηγορίες τιμολογίων ύδρευσης. 

Α) Γενικό Τιμολόγιο. 

Β) Ειδικά Τιμολόγια. 

3.2.3 Περιπτώσεις χορήγησης ανά κατηγορία. 

Α) Γενικό Τιμολόγιο. 

Β) Ειδικά τιμολόγια, 
α) Επαγγελματικό τιμολόγιο 
β) Δημόσιο Δημοτικό, 
γ) Κοινοχρήστων κρουνών, 
δ) Φιλανθρωπικό. 

ε) Ενίσχυσης δικτύων Δήμων και Κοινοτήτων, 
στ) Εφοδιασμού πλοίων, 
ζ) Πυροσβεστικών παροχών, 
η) Αδιύλιστου νερού. 

3.2.4. Υποχρέωση εξόφλησης του καταναλωθέντος νε¬ 
ρού. 

3.2.5. Έλεγχος καλής λειτουργίας υδρομετρητών. 

3.2.6. Χρέωση τεκμαρτής κατανάλωσης. 

3.2.7. Επιμερισμός της κατανάλωσης. 

3.3. Βλάβες από τρίτους στο δίκτυο της ΕΥΔΑΠ. 

ΑΡΘΡΟ 4 ΑΠΑΓΟΡΕΥΣΕΙΣ 

4.1. Λαθραία υδροληψία, κλοπή νερού. 

4.2 Παράνομη χορήγηση νερού. 

4.3. Λοιπές απαγορεύσεις. 

4.3.1. Επέμβαση στις εγκαταστάσεις της ΕΥΔΑΠ. 

4.3.2. Γειτνίαση αγωγών ύδρευσης με αποχετευτικούς 
αγωγούς. 

4.3.3. Γειτνίαση εγκαταστάσεων ύδρευσης με βόθρους 
ή δεξαμενές χημικών. 

4.3.4. Επέμβαση στις εγκαταστάσεις της ΕΥΔΑΠ, εντός 
του φρεατίου. 

4.3.5. Ένωση εσωτερικών εγκαταστάσεων τροφοδο¬ 
τούμενων από διαφορετικές παροχές. 

ΠΑΡΑΡΤΗΜΑ 
Α. ΟΡΙΣΜΟΙ 
Β. ΣΧΕΔΙΑ 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΔΙΚΤΥΟΥ 
ΥΔΡΕΥΣΗΣ ΤΗΣ Ε.ΥΔ.Α.Π. Α.Ε. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1068/1980 ΦΕΚ 190 Α /23.8.1980 
(Περί συστάσεως ενιαίου φορέως Υδρεύσεως - Αποχε- 
τεύσεως Πρωτευούσης) 

2. Τις σχετικές διατάξεις του Ν. 2744/99 ΦΕΚ 222 Α/25- 
10-1999 (Περί ρυθμίσεως θεμάτων της ΕΥΔΑΠ και άλλων 
διατάξεων). 

3. Τα άρθρα 1 και 18 παράγραφος 3 εδάφιο ιατης κοι¬ 
νής Υπουργικής απόφασης των Υπουργών Εθνικής Οικο¬ 
νομίας, Οικονομικών και ΠΕΧΩΔΕ με αριθμό Α.Π. 
43018/ΔΕΚΟ 1852 ΦΕΚ 2138 Β /9-12-99 (Περί του κατα¬ 
στατικού της Ανώνυμης Εταιρείας Ύδρευσης και Αποχέ¬ 
τευσης ΕΥΔΑΠ). 

4. Την από 9-12-1999 υπογραφείσα σύμβαση μεταξύ 
της ΕΥΔΑΠ Α.Ε. και του Ελληνικού Δημοσίου. 

5. Την με αριθμό 13103/9-05-2001, απόφαση του Δ. Σ. 
της ΕΥΔΑΠ Α.Ε. περί εγκρίσεως του Κανονισμού Λει¬ 
τουργίας του δικτύου ύδρευσης της ΕΥΔΑΠ Α.Ε. αποφα¬ 
σίζει: 

Εγκρίνει το εισηγηθέν σχέδιο του Κανονισμού Λειτουρ¬ 
γίας του δικτύου ύδρευσης ως εξής: 

ΑΡΘΡΟ 1 ΓΕΝΙΚΟΙ ΟΡΟΙ 

1.1. Η Ε.ΥΔ.Α.Π. παρέχει νερό κατάλληλο για πόση σύμ¬ 
φωνα με τις ισχύουσες στην Ελλάδα προδιαγραφές. 

Η χρήση του νερού αυτού για ειδικούς βιομηχανικούς, 
τεχνικούς ή άλλους σκοπούς, γίνεται με ευθύνη του υδρο¬ 
λήπτη. Αν για τη χρήση αυτή υπάρχουν ειδικές απαιτή¬ 
σεις, ο υδρολήπτης προβαίνει με τις κατάλληλες μεθό¬ 
δους στην επιθυμητή βελτίωσή του. Η Ε.ΥΔ.Α.Π., δεν έχει 
καμία ευθύνη ούτε υποχρέωση αποζημίωσης για οποια¬ 
δήποτε ζημιά είναι δυνατόν να προκύψει από την ακαταλ- 
ληλότητατου παρεχόμενου νερού όσον αφορά την ειδική 
αυτή χρήση. 

Η ευθύνη της ΕΥΔΑΠ για την ποιότητα του παρεχόμε¬ 
νου νερού εξαντλείται στο σημείο που αρχίζουν οι εσωτε¬ 
ρικές εγκαταστάσεις ύδρευσης όπως αυτές καθορίζο¬ 
νται στο άρθρο 2.5.1. 

1.2. Σε ειδικές περιπτώσεις και σε περιοχές που δεν δια¬ 
τίθεται κατεργασμένο, κατάλληλο για πόση, νερό, είναι 
δυνατή η παροχή ακατέργαστου νερού, έπειτα από έγκρι¬ 
ση του Δ.Στης Ε.ΥΔ.Α.Π. Στις περιπτώσεις αυτές ο υδρο¬ 
λήπτης με την σχετική σύμβαση υδροληψίας, δηλώνει ρη¬ 
τά ότι γνωρίζει πως το νερό είναι ακατάλληλο προς πόση. 

1.3. Είναι δυνατή επίσης, έπειτα από έγκριση του Δ.Σ 
της Ε.ΥΔ.Α.Π., η χορήγηση ακατέργαστου νερού για 
ύδρευση οικισμών, μετά από αίτηση του Δήμου ή της Κοι¬ 
νότητας στην οποία υπάγονται, εφόσον ο Δήμος ή η Κοι¬ 
νότητα αναλαμβάνει υπεύθυνα και με την έγκριση της οι¬ 
κείας Νομαρχιακής Αυτοδιοίκησης, την κατεργασία του 
(διύλιση - απολύμανση) και την διανομή, στις περιπτώσεις 
κατά τις οποίες δεν είναι δυνατή για τεχνικούς λόγους η 
παροχή πόσιμου νερού. 

1.4. Η χορήγηση νερού γίνεται με τεχνική εγκατάσταση 


που συνδέεται σε αγωγό ύδρευσης. Η εγκατάσταση αυ¬ 
τή, στην οποία συμπεριλαμβάνεται και ο υδρομετρητής, 
ονομάζεται παροχή. Η παροχή συνδέεται μόνιμα με το 
ακίνητο για την υδροδότηση του οποίου τοποθετήθηκε εξ 
αρχής, έστω κι αν αυτό αλλάξει κυριότητα και δεν μετα- 
φέρεται για να υδρεύσει άλλο ακίνητο, ακόμη κι αν αυτό 
ανήκει στον ίδιο ιδιοκτήτη. 

Ο εκάστοτε ιδιοκτήτης του ακινήτου αυτού έχει όλες τις 
υποχρεώσεις και όλα τα δικαιώματα που αναφέρονται σ’ 
αυτόν τον Κανονισμό. 

Η ΕΥΔΑΠ έχει την κυριότητα της παροχής και του υδρο¬ 
μετρητή και ο ιδιοκτήτης του ακινήτου, στο οποίο έχουν 
χορηγηθεί, έχει το δικαίωμα χρήσης για την ύδρευσή του. 

Ο ιδιοκτήτης του υδρευόμενου ακινήτου έχει υποχρέω¬ 
ση να φροντίζει για την διατήρηση της καλής κατάστασης 
του φρεατίου και των εξαρτημάτων της παροχής που πε- 
ριέχονται σε αυτό. 

1.5.0 εκάστοτε ιδιοκτήτης του ακινήτου έχει το απο¬ 
κλειστικό δικαίωμα υποβολής της αίτησης υδροδότησής 
του. 

Η σχέση υδροληψίας υφίσταται πάντοτε μεταξύ της ΕΥ- 
ΔΑΠ και του εκάστοτε ιδιοκτήτη του υδρευόμενου ακινή¬ 
του, ο οποίος θεωρείται ως υδρευόμενος - καταναλωτής 
από την συγκεκριμένη παροχή για το συγκεκριμένο ακί¬ 
νητο, οποιοσδήποτε και αν είχε ζητήσει αρχικώς την 
υδροδότησή του. Ο νέος ιδιοκτήτης του ακινήτου έχει 
υποχρέωση να δηλώσει στην ΕΥΔΑΠ την αλλαγή ιδιοκτη¬ 
σίας. Η καταχώρηση των στοιχείων του νέου ιδιοκτήτη 
στο μητρώο πελατών της Εταιρείας γίνεται βάσει υπεύ¬ 
θυνης δήλωσης. 

Η Εταιρεία δύναται να προβεί στην αυτεπάγγελτη κατα¬ 
χώριση, στο μητρώο πελατών της, των στοιχείων του νέ¬ 
ου ιδιοκτήτη, εφόσον αυτά προκύψουν από επίσημα έγ¬ 
γραφα. 

1.6. Τα ακίνητα που βρίσκονται σε περιοχή αρμοδιότη¬ 
τας της ΕΥΔΑΠ και πληρούν τις προϋποθέσεις υδροδό- 
τησης, με βάση τις διατάξεις του παρόντος κανονισμού, 
υδροδοτούνται αποκλειστικά και μόνο από αυτήν. 

1.7. Η ΕΥΔΑΠ έχει το δικαίωμα να ελέγχει τις εσωτερι¬ 
κές εγκαταστάσεις ύδρευσης του ακινήτου και των πα¬ 
ραρτημάτων του όσον αφορά την τήρηση των όρων του 
παρόντος κανονισμού. Οι υδρευόμενοι υποχρεούνται να 
παρέχουν τις απαιτούμενες διευκολύνσεις στα αρμόδια 
όργανα της ΕΥΔΑΠ, για την πραγματοποίηση των σχετι¬ 
κών ελέγχων, σε περίπτωση δε άρνησης, είναι δυνατή η 
διακοπή της υδροδότησης. 

Σε παράρτημα που ακολουθεί στο τέλος του παρόντος 
κανονισμού αναφέρονται ορισμοί και έννοιες των συνη- 
θέστερα χρησιμοποιούμενων όρων. 

ΑΡΘΡΟ 2 ΤΕΧΝΙΚΟΙ ΟΡΟΙ 

2.1. Αγωγοί: 

Οι αγωγοί διακρίνονται σε τροφοδοτικούς και αγωγούς 
διανομής. Τροφοδοτικοί αγωγοί θεωρούνται οι αγωγοί 
που τροφοδοτούν δεξαμενές αναρρύθμισης ή αποθήκευ¬ 
σης νερού, καθώς και όσοι έχουν ονομαστική διάμετρο 
τουλάχιστον 300 χλστ. Από τροφοδοτικούς αγωγούς δεν 
χορηγούνται παροχές για την υδροδότηση ακινήτων. 

Από τους τροφοδοτικούς αγωγούς είναι δυνατή η δημι¬ 
ουργία δικτύου διανομής, όπου τούτο είναι αναγκαίο και 
τεχνικά εφικτό, κατά την απόλυτη κρίση της αρμόδιας 
Υπηρεσίας της Ε.ΥΔ.Α.Π. Οι αγωγοί διανομής τοποθε¬ 
τούνται μόνο σε εγκεκριμένους δρόμους και έχουν ελάχι- 

στη εσωτερική διάμετρο 100 χλστ., ή την πλησιέστερη 
προς αυτή ανάλογα με το υλικό κατασκευής. 

Στα υφιστάμενα παλαιό δίκτυα και σε όσα στο μέλλον 
παραληφθούν από Δήμους, Κοινότητες ή ιδιωτικές επι¬ 
χειρήσεις, οι αγωγοί με εξωτερική διάμετρο μικρότερη 
των 63 χλστ. συντηρούνται από την Ε.ΥΔ.Α.Π, δεν θεω¬ 
ρούνται όμως τμήμα του δικτύου διανομής και δεν χορη¬ 
γούνται από αυτούς νέες παροχές. Στην περίπτωση αυτή 
θεωρείται ότι δεν υπάρχει αγωγός μπροστά από το ακί¬ 
νητο και ισχύουν όσα αναφέρονται στο άρθρο 2.3. 

Κατ’ εξαίρεση, είναι δυνατή για υγειονομικούς λόγους, 
κατόπιν εγκρίσεως της αρμόδιας Υπηρεσίας της ΕΥΔΑΠ, 
η τοποθέτηση αγωγών ονομαστικής διαμέτρου Φ63 μόνο 
σε περιπτώσεις τερματικών αγωγών των οποίων δεν προ- 
βλέπεται, σαν συνέπεια υφιστάμενων γεωμορφολογικών 
συνθηκών ή άλλων λόγων, η μελλοντική ένωσή τους με 
άλλους αγωγούς διανομής, καθώς και η σημαντική αύξη¬ 
ση της παροχής τους. 

2.2. Παροχές: 

2.2.1. Κατηγορίες παροχών: 

α) Οι παροχές με βάση την χρήση τους διακρίνονται σε: 

■ Ύδρευσης 

■ Πυροσβεστικές 

■ Κοινόχρηστων χώρων ακινήτων 

■ Κοινόχρηστες υδροδότησης εγκαταστάσεων θέρμαν¬ 
σης νερού (όοίΐΘή ακινήτων. 

■ Άρδευσης Δημόσιων ή Δημοτικών χώρων. 

■ Ακατέργαστου νερού. 

■ Προσωρινές ορισμένου χρόνου, για εργοταξιακή ή άλ¬ 
λη χρήση. 

Οι πυροσβεστικές παροχές χρησιμοποιούνται μόνο για 
την κατάσβεση πυρκαϊάς. 

Απαγορεύεται απόλυτα η χρήση πυροσβεστικών, πα¬ 
ροχών κοινόχρηστων χώρων ακινήτων, παροχών υδρο¬ 
δότησης εγκαταστάσεων θέρμανσης νερού (όοίΐθή ακι¬ 
νήτων, παροχών άρδευσης δημόσιων ή δημοτικών χώ¬ 
ρων, για άλλο σκοπό, πέραν αυτού για τον οποίο 
χορηγήθηκαν. Άλλως η ΕΥΔΑΠ δικαιούται να προβεί στην 
διακοπή της υδροδότησης από την συγκεκριμένη παρο¬ 
χή- 

Η ΕΥΔΑΠ προβαίνει στην αυτεπάγγελτη κατάργηση 
των προσωρινών παροχών ορισμένου χρόνου, μετά την 
πάροδο του χρονικού διαστήματος για το οποίο χορηγή¬ 
θηκαν και πάντως με την συμπλήρωση τεσσάρων ετών 
από την χορήγησή τους. Η χρήση των παροχών αυτών 
μπορεί να παραταθεί για χρονικό διάστημα μέχρι τεσσά¬ 
ρων ετών, εφόσον προσκομισθούν, από τον ιδιοκτήτη του 
ακινήτου, τα απαραίτητα δικαιολογητικά για παράταση 
της λειτουργίας της επιχείρησης ή των οικοδομικών ερ¬ 
γασιών. Οι εργοταξιακές παροχές για ανέγερση οικοδο¬ 
μών, μετά την υποβολή της οικοδομικής άδειας θεωρημέ¬ 
νης για το τελικό στάδιο εργασιών, αποχαρακτηρίζονται 
από εργοταξιακές δηλαδή προσωρινές, μετατρέπονται 
σε οριστικές και επιστρέφεται η καταβληθείσα εγγύηση 
κατανάλωσης. 

Οι εργοταξιακές παροχές που χορηγούνται για κατα¬ 
σκευή Δημόσιων, Δημοτικών ή Κοινοτικών έργων, καταρ- 
γούνται μετά την αποπεράτωση των έργων. 

β) Οι παροχές με βάση την διάμετρο του σωλήνα τους 
διακρίνονται σε κοινές και ειδικές παροχές. 

1) Οι κοινές παροχές έχουν διάμετρο σωλήνα 5/8", 3/4" 
ή Τ' και συνδέονται με υδρομετρητές ονομαστικής παρο¬ 
χής Οη = 2,5 μ 3 /ώρα ή Οη = 5 μ 3 /ώρα. 


2) Οι ειδικές παροχές έχουν διάμετρο σωλήνα μεγαλύ¬ 
τερο της Τ', χορηγούνται κατόπιν αιτιολογημένης αιτή- 
σεως και συνδέονται με υδρομετρητές αντίστοιχης δια¬ 
μέτρου. 

Εξ αυτών οι πυροσβεστικές παροχές έχουν διάμετρο 
σωλήνα 150 χλστ. και συνδέονται με υδρομετρητές ανά¬ 
λογης διαμέτρου. 

2.2.2. Σύνδεση παροχών: 

α) Παροχές παλαιού τύπου. 

Οι παλαιού τύπου παροχές μέχρι και Τ' αποτελούνται 
από χαλκοσωλήνα διαμέτρου 3/4" ή 1", συνδέονται με τον 
αγωγό διανομής μέσω του κρουνού συνένωσης και με τον 
υδρομετρητή μέσω του κρουνού διακοπής καιτου ειδικού 
προσαρμοστικού (Βαοοή. 

Όταν ο αριθμός των παροχών για το ίδιο ακίνητο υπερ¬ 
βαίνει τις οκτώ, τότε η σύνδεση με τον αγωγό γίνεται μέ¬ 
σω τοπικής διακλάδωσης, που ονομάζεται σύστημα. 

β) Παροχές νέου τύπου. 

Οι κοινές παροχές αποτελούνται από χαλκοσωλήνα 
διαμέτρου 3/4", κρουνό διακοπής, υδρομετρητή και προ¬ 
σαρμοστικά (Βαοοτ), συνδέονται επί μικρού πολλαπλού 
διανομέα ή μεγάλου πολλαπλού διανομέα διαμέτρου 63 
χλστ. ανάλογα με τον αριθμό των αιτούμενων παροχών, ο 
οποίος με την σειρά του συνδέεται με τον αγωγό διανο¬ 
μής, μέσω του αγωγού υδροληψίας. (Βλ. παράρτημα). 

Είναι δυνατόν κατά την κρίση της ΕΥΔΑΠ να χρησιμο¬ 
ποιηθούν σωλήνες από άλλο κατάλληλο υλικό, βάσει των 
νεωτέρων τεχνικών εξελίξεων. 

Η Ε.ΥΔ.Α.Π. έχει δικαίωμα, για τεχνικούς λόγους, να 
υδρεύσει ένα ακίνητο με ένα μετρητή μεγάλης διαμέ¬ 
τρου, ανάλογα με τον αριθμό των διαμερισμάτων ή γρα¬ 
φείων που αυτό διαθέτει. 

2.2.3. Θέση φρεατίου υδρομετρητών. 

α) Οι παροχές τοποθετούνται κάθετα προς τον αγωγό 
που τις τροφοδοτεί και καταλήγουν στο φρεάτιο του 
υδρομετρητή. Το φρεάτιο αυτό τοποθετείται στο πεζο¬ 
δρόμιο μπροστά από το ακίνητο. Η Ε.ΥΔ.Α.Π. έχει το δι¬ 
καίωμα, με τη σύμφωνη γνώμη του ιδιοκτήτη, να τοποθε¬ 
τεί φρεάτια υδρομετρητών μέσα σε προκήπια, εφ'όσον 
τεχνικοί λόγοι αποκλείουν την τοποθέτηση φρεατίων στο 
πεζοδρόμιο της πρόσοψης, και εφόσον αυτά παραμένουν 
επισκέψιμα. Ο ιδιοκτήτης, στην περίπτωση αυτή, υποχρε- 
ούται να εξασφαλίζει την ανεμπόδιστη δυνατότητα εκτέ¬ 
λεσης τεχνικών εργασιών από την θέση του υδρομετρητή 
μέχρι τον αγωγό διανομής. Επίσης φρεάτια υδρομετρη¬ 
τών δύνανται να τοποθετηθούν και μέσα στις κατά το πρό¬ 
σωπο των οικοδομών στοές, αν στο πεζοδρόμιο μπροστά 
στη στοά υπάρχουν εμπόδια που αποκλείουν την εγκατά¬ 
σταση των φρεατίων. 

β) Οι παροχές που υδρεύουν το ίδιο ακίνητο τοποθε¬ 
τούνται συγκεντρωμένες σε μια θέση. Σε περιπτώσεις 
διαμπερών ακινήτων ή γωνιακών είναι δυνατή η τοποθέ¬ 
τηση των παροχών μπροστά στις προσόψεις των αντί¬ 
στοιχων δρόμων. 

Αν το ακίνητο πρόκειται να υδρευτεί με μεγάλο πολλα¬ 
πλό διανομέα και τεχνικοί λόγοι που θα εκτιμηθούν από 
την αρμόδια Υπηρεσία της ΕΥΔΑΠ το επιβάλλουν, μπορεί 
να τοποθετηθεί αυτός σε δυο χωριστά τμήματα, σε δυο 
διαφορετικές θέσεις στην ίδια πρόσοψη, ή προκειμένου 
για γωνιακό ακίνητο, στις προσόψεις αυτού. 

Σε περιπτώσεις κτιριακών συγκροτημάτων είναι δυνατή 
η τοποθέτηση των παροχών σε περισσότερες από μια θέ¬ 
σεις, για την ανεξάρτητη εξυπηρέτηση των κτιρίων. 

γ) Σε ακίνητα με πρόσοψη σε οδό από την οποία διέρ¬ 
χεται αγωγός ύδρευσης, αποτελούμενα από δύο ή περισ¬ 
σότερα κτίσματα εξ αδιαιρέτου και με σύσταση καθέτου 
ιδιοκτησίας, είναι δυνατή η τοποθέτηση παροχής στην 
πρόσοψη της κάθε ανεξάρτητης ιδιοκτησίας. 

δ) Οι ειδικές παροχές όπως ορίζονται στο 2.2.1 ,β. τοπο¬ 
θετούνται πάντοτε μπροστά στο ακίνητο που θα υδροδο¬ 
τήσουν. 

ε) Κατά την τοποθέτηση πολλαπλών διανομέων ή ειδι¬ 
κών παροχών, είναι δυνατή η κατασκευή αναμονής ή ανα¬ 
μονών υδροδότησης, οι οποίες θα μπορούν να χρησιμο¬ 
ποιηθούν για την κάλυψη μεγαλύτερων μελλοντικών ανα¬ 
γκών. 

στ) Η ΕΥΔΑΠ δεν ευθύνεται για οποιεσδήποτε ενέργει¬ 
ες απαιτηθούν (άδεια τομής, εκσκαφές, επαναφορές 
κλπ.) στο τμήμα από την θέση του φρεατίου του υδρομε¬ 
τρητή, μέχρι το ακίνητο. 

ζ) Είναι δυνατή η τοποθέτηση των υδρομετρητών σε 
υπερυψωμένη θέση επί της ρυμοτομικής γραμμής, μέσα 
σε ειδική κατασκευή. Οι τεχνικές προδιαγραφές, η θέση 
και οι λοιπές λεπτομέρειες της ειδικής αυτής κατασκευ¬ 
ής, καθορίζονται με απόφαση του Δ.Σ. της ΕΥΔΑΠ. 

2.2.4. Αριθμός παροχών ακινήτου 

Για κάθε ακίνητο χορηγείται αριθμός κοινών παροχών 
ίσος προς το άθροισμα των αυτοτελών χώρων κύριας 
χρήσης, πλέον μιας κοινόχρηστης παροχής, μιας για θέρ¬ 
μανση νερού (όοΐΐθτ) και μιας για ύδρευση υπογείου, 
όπως οι χώροι αυτοί αποτυπώνονται στα εγκεκριμένα 
σχέδια της οικοδομικής αδείας, υπό τους περιορισμούς 
της περίπτωσης (γ) του παρόντος άρθρου. 

Σε ακίνητα ειδικού προορισμού, (αεροδρόμια, στρατό¬ 
πεδα, βιομηχανίες, βιοτεχνίες, εκπαιδευτήρια ή άλλα δη¬ 
μόσια κτίρια, κοινωφελή ιδρύματα κλπ.) που καταλαμβά¬ 
νουν μεγάλη έκταση, η ΕΥΔΑΠ έχει το δικαίωμα να χορη¬ 
γήσει περισσότερες της μίας ειδικές παροχές. 

α) Παροχή κοινοχρήστων χώρων ακινήτων. 

Εάν μέσα σ’ ένα ακίνητο υπάρχουν δύο (2) ή περισσό¬ 
τερες αυτοτελείς και ανεξάρτητες οριζόντιες ή κάθετες 
ιδιοκτησίες χορηγείται για όλες μία (1) κοινόχρηστη πα¬ 
ροχή. Εάν μέσα στο αυτό ακίνητο υπάρχουν δύο (2) ή πε¬ 
ρισσότερες πολυόροφες οικοδομές για κάθε μία (1) από 
αυτές χορηγείται ιδιαίτερη κοινόχρηστη παροχή. 

β) Κοινόχρηστη παροχή υδροδότησης εγκαταστάσεων 
θέρμανσης νερού (όοίΐθή ακινήτων. 

Εάν σε πολυόροφη οικοδομή προβλέπεται από τη μη¬ 
χανολογική μελέτη η εγκατάσταση συστήματος παροχής 
θερμού ύδατος (όοίΐθή προς εξυπηρέτηση όλωντων ορι¬ 
ζοντίων ιδιοκτησιών της οικοδομής, χορηγείται για τη λει¬ 
τουργία του συστήματος αυτού μία (1) ξεχωριστή κοινό¬ 
χρηστη παροχή (όοίΐθή. 

Οι προϋποθέσεις για την χορήγηση της παροχής αυτής 
καθορίζονται με απόφαση του Δ.Σ. της ΕΥΔΑΠ. 

γ) Παροχές σε υπόγεια 

Υπόγεια νόμιμα υδροδοτούνται με μία (1) μόνο παροχή, 
υπό τις εξής προϋποθέσεις: 

1. Να συμπεριλαμβάνονται αυτά στα εγκεκριμένα σχέ¬ 
δια της οικοδομικής αδείας του ακινήτου. 

2. Στα σχέδια αυτά να προβλέπεται από την υδραυλική 
μελέτη χώρος αποχωρητηρίου (\Λ/.0.) στο υπόγειο. 

3. Ο υπόγειος αυτός χώρος να είναι ενιαίος και να απο¬ 
τελεί αυτοτελή ιδιοκτησία. 

Η παροχή αυτή δεν χορηγείται για υπόγειους ιδιωτι¬ 
κούς χώρους στάθμευσης αυτοκινήτων. 


δ) Προσωρινές παροχές ορισμένου χρόνου, σε ακάλυ¬ 
πτα οικόπεδα. 

Σε ακάλυπτα οικόπεδα που χρησιμοποιούνται για άσκη¬ 
ση επαγγέλματος ή επιχείρησης (εκθεσιακός χώρος, μά¬ 
ντρα υλικών οικοδομών, ανθοκήπια, μαρμαρογλυφεία, 
κ.λ.π.) χορηγείται προσωρινά, για όσο χρόνο διαρκεί η 
επαγγελματική δραστηριότητα υπό τους περιορισμούς 
του άρθρου 2.2.1.α., μία παροχή στο όνομα του ιδιοκτήτη 
του οικοπέδου, με καταβολή από αυτόν της σχετικής δα¬ 
πάνης, αφού προσκομιστούν όλα τα απαιτούμενα δικαιο- 
λογητικά, όπως αυτά καθορίζονται με τις εκάστοτε απο¬ 
φάσεις του Δ.Σ. της ΕΥΔΑΠ. 

Γ ια την τοποθέτηση της προσωρινής αυτής παροχής, 
εκτός από την καταβολή της σχετικής δαπάνης, εισπράτ- 
τεται και εγγύηση κατανάλωσης νερού όπως ορίζεται με 
τις εκάστοτε αποφάσεις του Δ.Σ. της ΕΥΔΑΠ. Η πιο πάνω 
εγγύηση επιστρέφεται ατόκως στον ιδιοκτήτη του οικο¬ 
πέδου μετά το πέρας της επαγγελματικής χρήσης, την 
εξόφληση των υφισταμένων οφειλών και την κατάργηση 
της παροχής. 

ε) Παροχές σε περιπτώσεις εκτάκτων αναγκών. 

Η ΕΥΔΑΠ με απόφαση του Δ.Σ., δύναται να χορηγήσει 
παροχές προσωρινού χαρακτήρα σε καταυλισμούς πλη- 
γέντων από θεομηνίες ή ειδικών κοινωνικών ομάδων. Με 
την ίδια απόφαση θα καθορίζεται ο υπόχρεος φορέας για 
την εξόφληση των λογαριασμών υδροληψίας καθώς και 
το χορηγούμενο τιμολόγιο. 

2.3. Τρόπος Υδροδότησης Ακινήτων Περιοχής αρμο¬ 
διότητας Ε.ΥΔ.Α.Π. 

2.3.1. Ακίνητα εντός εγκεκριμένου σχεδίου: 

α) Στην κατηγορία αυτή περιλαμβάνονται όλα τα ακίνη¬ 
τα τα οποία ευρίσκονται εντός εγκεκριμένου σχεδίου πό- 
λεως, όπως αυτό καθορίζεται με το εκάστοτε ισχύον νο¬ 
μοθετικό πλαίσιο. 

β) Όλα τα ακίνητα της κατηγορίας αυτής μπορούν να 
υδρευθούν από την Ε.ΥΔ.Α.Π. αφού προσκομισθούν στην 
αρμόδια Υπηρεσία της τα απαραίτητα δικαιολογητικά 
που ορίζονται κάθε φορά από την ισχύουσα νομοθεσία, 
τις αποφάσεις του Δ.Σ. και τις εγκυκλίους της ΕΥΔΑΠ. 

γ) Τα ακίνητα μπροστά από τα οποία περνά αγωγός δια¬ 
νομής υδρεύονται με παροχές που τοποθετούνται όπως 
ορίζεται στο άρθρο 2.2.3. Αν η ρυμοτομία δεν έχει εφαρμο- 
σθεί και για το λόγο αυτό δεν υπάρχει χώρος μπροστά από 
το ακίνητο για την ασφαλή τοποθέτηση του φρεατίου της 
παροχής, τότε τοποθετείται αυτή προσωρινά στην πλησιέ- 
στερη κατάλληλη θέση. Όταν εφαρμοσθεί η εγκεκριμένη 
ρυμοτομία είναι υποχρεωτική η μεταφορά της παροχής 
στην οριστική της θέση σύμφωνα με την περίπτωση (ια) του 
παρόντος άρθρου. Στην περίπτωση που το ακίνητο βρίσκε¬ 
ται επί ιδιωτικής οδού, τότετο φρεάτιο του υδρομετρητή το¬ 
ποθετείται στο πεζοδρόμιο της συμβολής της ιδιωτικής 
οδού με την εγκεκριμένη οδό, εφόσον αυτή διαθέτει δίκτυο. 

δ) Η υπόδειξη της θέσης του φρεατίου των υδρομετρη¬ 
τών από τον αιτούντα έχει συμβουλευτικό χαρακτήρα και 
ικανοποιείται μόνο όταν τούτο είναι τεχνικά πραγματο¬ 
ποιήσιμο και δεν δημιουργεί πρόσθετη επιβάρυνση για 
την Ε.ΥΔ.Α.Π., εκτός εάν η πρόσθετη αυτή δαπάνη κατα¬ 
βληθεί από τον αιτούντα. 

ε) Θεωρείται πως περνά μπροστά από το ακίνητο αγω¬ 
γός και επομένως είναι δυνατή η τοποθέτηση φρεατίου 
υδρομετρητή στο πεζοδρόμιο μπροστά από το ακίνητο, 
ακόμα και αν αυτός βρίσκεται τοποθετημένος στην απέ¬ 
ναντι πλευρά του δρόμου εφόσον: 

I. Το πλάτος του δρόμου (απόσταση ρυμοτομικών 
γραμμών) δεν ξεπερνά τα 18 μέτρα. 

II. Το πλάτος του οδοστρώματος δεν ξεπερνά τα 10 μ. 
και ο δρόμος εξυπηρετεί λεωφορειακές γραμμές, υπό 
την προϋπόθεση ότι είναι δυνατή η έκδοση άδειας τομής 
του οδοστρώματος από τις αρμόδιες Υπηρεσίες. 

στ) Δεν θεωρείται πως περνά αγωγός μπροστά από το 
ακίνητο, εάν αυτός βρίσκεται τοποθετημένος στην απέ¬ 
ναντι από το ακίνητο πλευρά του δρόμου, εφόσον ο δρό¬ 
μος ασχέτως πλάτους διαθέτει διαχωριστική νησίδα. 

ζ) Εάν δεν περνά, σύμφωνα με τα πιο πάνω, αγωγός δια¬ 
νομής μπροστά από το ακίνητο, η ύδρευσή του μπορεί να 
γίνει με την τοποθέτηση κοινών παροχών μακριά από αυ¬ 
τό που συνδέονται στον πιο κοντινό αγωγό διανομής. 

η) Ο αριθμός των κοινών παροχών, που μπορούν να το¬ 
ποθετηθούν μακριά από το ακίνητο που θα υδρεύσουν 
δεν μπορεί να ξεπερνά τις τρεις (3). Ο αριθμός αυτός εί¬ 
ναι ανεξάρτητος από τον αριθμό των παροχών που υπάρ¬ 
χουν μπροστά στο ακίνητο σε παλαιό δίκτυα εξωτερικής 
διαμέτρου μικρότερης των 63 χλστ. και είναι συνδεδεμέ- 
νες με αυτό. 

θ) Ακίνητα που έχουν υπαχθεί στις διατάξεις του 
Ν .3741/1929 ή το Ν .Δ. 1024/1971, δικαιούνται μέχρι τρεις 
(3) παροχές σε απόσταση για κάθε μία ανεξάρτητη κάθε¬ 
τη ιδιοκτησία. 

ι) Η απόσταση του αγωγού διανομής στον οποίο συν¬ 
δέονται οι παροχές των περιπτώσεων η και θ δεν μπορεί 
να είναι μεγαλύτερη των 200 μ. από την πλησιέστερη 
πλευρά του προς υδροδότηση ακινήτου. Η μέτρηση της 
απόστασης αυτής γίνεται βάσει της εγκεκριμένης ρυμο¬ 
τομίας, λαμβάνοντας υπόψη την συντομότερη διαδρομή. 

ια) Η τοποθέτηση των παροχών μακριά από τα ακίνητα 
που υδροδοτούν, είναι προσωρινή, και γίνεται για την 
άμεση εξυπηρέτηση των ακινήτων, που δεν διαθέτουν 
πρόσοψη σε αγωγό διανομής. Όταν τοποθετηθεί αγωγός 
διανομής μπροστά από αυτά οι υδρευόμενοι πρέπει να 
ζητήσουν από την Ε.ΥΔ.Α.Π. τη μεταφορά των παροχών 
τους στο πεζοδρόμιο της πρόσοψης των ακινήτων τους. 
Η δαπάνη μεταφοράς βαρύνει τους υδρευόμενους και η 
σύνδεση των εσωτερικών εγκαταστάσεων στη νέα θέση 
γίνεται με ευθύνη και δαπάνη τους. Οι υδρευόμενοι ειδο¬ 
ποιούνται από την αρμόδια Υπηρεσία της Ε.ΥΔ.Α.Π. του¬ 
λάχιστον πέντε ημέρες πριν από την εκτέλεση της εργα¬ 
σίας και οφείλουν μετά την μεταφορά να προβούν στη 
σύνδεση των εσωτερικών τους εγκαταστάσεων με τον 
υδρομετρητή, στη νέα θέση. Η Ε.ΥΔ.Α.Π. δεν έχει καμιά 
ευθύνη αν λόγω αμέλειας των υδρευόμενων προκληθεί 
στέρηση νερού. Εάν δεν ζητηθεί από τους υδρευόμενους 
η μεταφορά των παροχών τους, τότε η ΕΥΔΑΠ προβαίνει 
σε αυτεπάγγελτη μεταφορά και χρέωση των ιδιοκτητών. 

Στην περίπτωση κατά την οποία ο αγωγός είναι τοποθε¬ 
τημένος στην απέναντι πλευρά της οδού και δεν συντρέ¬ 
χουν οι περιπτώσεις 2.3.1. εΙ και εΙΙ οι παροχές τοποθε¬ 
τούνται στη γωνία του τετραγώνου και προς την πλευρά 
του ακινήτου εφόσον εκεί υπάρχει ο κατάλληλος αγωγός. 
Αν δεν υπάρχει τέτοιος αγωγός, τοποθετείται από την 
Ε.ΥΔ.Α.Π. εγκάρσιο τμήμα στη γωνία της οδού, με δαπά¬ 
νες της. Δεύτερο εγκάρσιο είναι δυνατό να τοποθετηθεί 
στο μέσον του οικοδομικού τετραγώνου εφόσον η πλευ¬ 
ρά του τετραγώνου στην οποία βρίσκεται ο αγωγός, 
υπερβαίνει τα 100 μ. 

ιβ) Η χορήγηση πυροσβεστικής παροχής, δεν προϋπο¬ 
θέτει την προηγούμενη χορήγηση παροχής ύδρευσης. 


2.3.2. Επεκτάσεις αγωγών σε εντός σχεδίου περιοχές. 

α) Αν η απόσταση του ακινήτου σύμφωνα με τα οριζόμε¬ 
να στο εδάφιο 2.3.1. ϊ είναι μεγαλύτερη από την ορισμένη 
μεγίστη, εκτελείται επέκταση του αγωγού διανομής, ώστε 
αφενός μεν η απόσταση του ακινήτου να γίνει ίση ή μικρό¬ 
τερη από την ορισμένη μεγίστη, αφετέρου δε να είναι δυ¬ 
νατή η τοποθέτηση των παροχών σε ασφαλή θέση. 

Η ελάχιστη επέκταση είναι τα 5 μ. 

β) Αν οι ζητούμενες παροχές είναι περισσότερες από 
τρεις κοινές ή είναι ειδικές παροχές, πραγματοποιείται 
επέκταση του κατάλληλου αγωγού διανομής ως την πρό¬ 
σοψη του ακινήτου, ώστε τα φρεάτια να είναι δυνατό να 
τοποθετηθούν στο πεζοδρόμιό του. 

Γιατις πυροσβεστικές παροχές απαιτείται αγωγός δια¬ 
νομής τουλάχιστο 150 χιλ. και με επαρκή πίεση. 

Σε περίπτωση αγωγού τοποθετημένου στην απέναντι 
πλευρά του δρόμου χωρίς να συντρέχουν οι περιπτώσεις 
2.3.1. εί, εϋ και στ. η δαπάνη επεκτάσεως βαρύνει τον αι- 
τούντα για το τμήμα από το τέρμα του εγκάρσιου ως τη 
θέση των παροχών. 

γ) Οι επεκτάσεις αγωγών για την υδροδότηση των ακι¬ 
νήτων σε περιοχές εντός εγκεκριμένου ρυμοτομικού σχε¬ 
δίου, πραγματοποιούνται σε δρόμους εγκεκριμένους και 
διαμορφωμένους οριζοντιογραφικά και υψομετρικά. 

Στην περίπτωση που έχουν κατασκευασθεί κρασπεδό- 
ρειθρα βάσει της ερυθρός της οδού, ανωμαλίες του οδο¬ 
στρώματος μικρότερες των 30 εκατ., δεν αποτελούν 
εμπόδιο για την τοποθέτηση αγωγού. 

δ) Στις περιπτώσεις ύπαρξης εμποδίων, όπως θα βεβαι¬ 
ώσει η αρμόδια Υπηρεσία της ΕΥΔΑΠ, η απαιτούμενη επέ¬ 
κταση πραγματοποιείται σε όσο μήκος είναι δυνατό, και οι 
παροχές τοποθετούνται στο τέρμα της, σε απόσταση 
κατ'εξαίρεση μεγαλύτερη από τη μέγιστη επιτρεπόμενη, 
αλλά πάντως όχι μεγαλύτερη των 250 μ. από την πλησιέ¬ 
στερη πλευρά του ακινήτου. Τα παραπάνω ισχύουν και 
στην περίπτωση κατά την οποία δεν συντρέχουν οι προϋ¬ 
ποθέσεις της περίπτωσης (γ) του παρόντος άρθρου. 

ε) Για κτιριακές εγκαταστάσεις ειδικού προορισμού 
(βιομηχανίες, βιοτεχνίες, εκπαιδευτήρια ή άλλα δημόσια 
κτίρια και κοινωφελή ιδρύματα κλπ.) είναι δυνατή, σε πε¬ 
ρίπτωση ύπαρξης εμποδίων και εφόσον τούτο βεβαιώνε¬ 
ται από την αρμόδια Υπηρεσία της ΕΥΔΑΠ, η κατ’ εξαίρε¬ 
ση και μετά από έγκριση της αρμόδιας Διεύθυνσης, το¬ 
ποθέτηση ειδικής παροχής σε απόσταση μεγαλύτερη των 
250 μ. 

στ) Είναι δυνατή η κατασκευή επεκτάσεων του δικτύου 
ύδρευσης μετά από αίτηση Ν. Π. Δ. Δ. καιτηνέγγραφη συ¬ 
ναίνεση και συνεπίβλεψη της ΕΥΔΑΠ, με την εκτέλεση των 
χωματουργικών και οικοδομικών εργασιών από αυτά, και 
των υδραυλικών εργασιών από την ΕΥΔΑΠ. 

ζ) Είναι δυνατή η εξ ολοκλήρου κατασκευή από τρίτους 
(ΑΟΕΚ κλπ.) δικτύου διανομής εντός οργανωμένων οικι¬ 
σμών με την έγγραφη συναίνεση και συνεπίβλεψη της ΕΥ- 
ΔΑΠ και σύμφωνα με τις ισχύουσες προδιαγραφές της. 

2.3.3. Ακίνητα εκτός εγκεκριμένου σχεδίου, περιοχών 
αρμοδιότητας ΕΥΔΑΠ. 

α) Με κοινές παροχές μπορούν να υδροδοτηθούν όσα 
ακίνητα εκτός σχεδίου βρίσκονται μέσα σε ζώνη, που κα¬ 
θορίζεται από το όριο της εγκεκριμένης ρυμοτομίας 
(όπως προσδιορίζεται αυτό από τις ισχύουσες πολεοδο- 
μικές διατάξεις) και από παράλληλη, εκτός σχεδίου, προς 
αυτό γραμμή. Το πλάτος της ζώνης αυτής καθορίζεται 
στα 200 μ. 

β) Διευκρινίζεται ότι αν η οδός που παρεμβάλλεται με¬ 
ταξύ της εντός σχεδίου πλευράς και της εκτός σχεδίου, 
είναι εγκεκριμένη και καθορισμένου πλάτους, όριο της 
εγκεκριμένης ρυμοτομίας θεωρείται η κατ’αυτόν τον τρό¬ 
πο οριζόμενη γραμμή της οδού προς την περιοχή που εί¬ 
ναι εκτός σχεδίου. 

γ) Για την τοποθέτηση παροχής είναι απαραίτητο να 
προσκομισθούν στην αρμόδια Υπηρεσία της ΕΥΔΑΠ τα 
προβλεπόμενα από τον νόμο έγγραφα νομιμότητας του 
ακινήτου και ότι άλλο προβλέπουν οι εκάστοτε ισχύοντες 
νόμοι και υπουργικές αποφάσεις. 

δ) Για κάθε ακίνητο εκτός σχεδίου, που αποτελεί ανε¬ 
ξάρτητη κάθετη ιδιοκτησία, χορηγείται μια κοινή παροχή 
σε απόσταση, από αγωγό διανομής και μόνο, εφόσον 
πληρούνται οι προϋποθέσεις περί υδροδότησης κτισμά- 
των από τις κείμενες πολεοδομικές διατάξεις. 

ε) Μια κοινή παροχή σε απόσταση δικαιούνται τα ακίνη¬ 
τα ειδικού προορισμού όπως αναφέρονται στην 2.3.2.ε. 

Γ ια τα ακίνητα αυτά είναι δυνατή η ύδρευση σύμφωνα 
με τη νομοθεσία περί υδροδότησης κτισμάτων, ακόμα και 
όταν είναι πέρα απάτη ζώνη του άρθρου 2.3.3.Ο., εφόσον 
δεν είναι τεχνικά εφικτή η επέκταση του δικτύου ύδρευ¬ 
σης, μετά από αιτιολογημένη εισήγηση της αρμόδιας Τε¬ 
χνικής Υπηρεσίας. 

στ) Αφού δεν υπάρχει αγωγός για να τοποθετηθεί η πα¬ 
ροχή σε απόσταση μικρότερη ή ίση εκείνης που καθορί¬ 
ζεται στο 2.3.3.α. γίνεται επέκταση, του εντός σχεδίου 
τμήματος του πλησιέστερου κατάλληλου αγωγού διανο¬ 
μής, ώστε να γίνει τούτο εφικτό. Η επέκταση αυτή γίνεται 
με δαπάνη του αιτούντος και της ΕΥΔΑΠ όπως καθορίζε¬ 
ται στο άρθρο 3.1.4. 

Εάν μετά την πραγματοποιηθείσα επέκταση, του εντός 
σχεδίου τμήματος, το ακίνητο εξακολουθεί να βρίσκεται 
σε απόσταση μεγαλύτερη από την καθοριζόμενη στο άρ¬ 
θρο 2.3.3.α., τότε θα πραγματοποιηθεί υποχρεωτικά επι¬ 
πλέον επέκταση και στο εκτός σχεδίου τμήμα, μέχρι το 
όριο του ακινήτου, όπου και θα τοποθετηθεί η αιτούμενη 
παροχή, με δαπάνη του υδρευόμενου για το επιπλέον αυ¬ 
τό τμήμα, σύμφωνα με τους όρους των άρθρων 2.3.4. και 

3.1.4. 

ζ) Η απόσταση του ακινήτου από το τέρμα του αγωγού, 
είναι το άθροισμα του μήκους της καθέτου από το ακίνη¬ 
το πάνω στο όριο του εγκεκριμένου σχεδίου, για το εκτός 
σχεδίου τμήμα, και του μήκους από το σημείο τομής της 
παραπάνω καθέτου στο όριο, μέχριτο τέρμα του αγωγού, 
μετρημένου βάσει της εγκεκριμένης ρυμοτομίας, για το 
εντός σχεδίου τμήμα. 

η) Επιτρέπεται η χορήγηση παροχής κατάλληλης δια¬ 
μέτρου, έπειτα από αίτηση του οικείου Δήμου ή της Κοι¬ 
νότητας για την ομαδική υδροδότηση περιοχών εκτός 
σχεδίου, με όρους και προϋποθέσεις που θα καθορίζο¬ 
νται από σχετική σύμβαση. Υδρολήπτης και υπεύθυνος 
στην περίπτωση αυτή θεωρείται ο Δήμος ή η Κοινότητα. 

θ) Σε περιπτώσεις εκτέλεσης έργων Κοινοτικών, Δημο¬ 
τικών ή Δημόσιων σε εκτός σχεδίου περιοχές, είναι δυνα¬ 
τή η τοποθέτηση, σύμφωνα με τα ανωτέρω, παροχής ορι¬ 
σμένου χρόνου για εργοταξιακή χρήση, στο όνομα του 
κυρίου του έργου, με αίτηση του ιδίου, αφού θα προσκο- 
μισθεί εξουσιοδότηση του στον ανάδοχο του έργου για 
την υπογραφή της σχετικής σύμβασης. Μετά το πέρας 
του ορισμένου χρόνου και εφόσον το έργο δεν έχει περα- 
τωθεί, ανανεώνεται η ισχύς της παροχής για το υπόλοιπο 
χρονικό διάστημα. 


Μόλις περατωθείτο έργο, η παροχή καταργείται. 
ι) Όταν η παροχή πρέπει να τοποθετηθεί στο όριο της 
εγκεκριμένης ρυμοτομίας και αυτό είναι αδιαμόρφωτο, η 
ΕΥΔΑΠ έχει το δικαίωμα να τοποθετήσει την παροχή προ¬ 
σωρινά στην απέναντι, διαμορφωμένη πλευρά. Το πλάτος 
του δρόμου δεν προσμετράται στην απόσταση ακινήτου- 
ορίου εγκεκριμένου σχεδίου. 

2.3.4. Επεκτάσεις αγωγών σε εκτός σχεδίου περιοχές. 
Είναι δυνατή η επέκταση του δικτύου ύδρευσης για 

υδροδότηση ακινήτων που βρίσκονται σε εκτός σχεδίου 
περιοχές, σε απόσταση μεγαλύτερη από την οριζόμενη 
στην 2.3.3.α. Η επέκταση πραγματοποιείται σε δρόμους 
χαρακτηρισμένους ως εθνικούς, Δημοτικούς ή Κοινοτι¬ 
κούς και τα ακίνητα που δύνανται να υδροδοτηθούν είναι 
όσα πληρούν τις προβλεπόμενες από την ισχύουσα νο¬ 
μοθεσία προϋποθέσεις που αναφέρονται στην υδροδό¬ 
τηση κτισμάτων. 

Δικαίωμα υδροδότησης, έχουν μόνο τα κτίσματα μπρο¬ 
στά από τα οποία διέρχεται αγωγός διανομής. 

Γ ια την κατασκευή δικτύου ύδρευσης από Ν.Π.Δ.Δ. σε 
συνεργασία με τη ν ΕΥΔΑΠ, ισχύ ο υ ν όσα αναφέρονται στο 
2.3.2.στ. 

2.4. Μεταφορές - Ανυψώσεις - Καταβιβάσεις - Προσαρ¬ 
μογές - Μετατροπές - Καταργήσεις παροχών, Αντικατα¬ 
στάσεις υδρομετρητών, Μετατοπίσεις αγωγών, Διακοπή 
υδροδότησης, Έκτακτες διακοπές υδροδότησης, Επι¬ 
σκευές και αντικαταστάσεις φρεατίων και καλυμμάτων 
υδρομετρητών. 

2.4.1. Μεταφορές παροχών, 
α) Μεταφορές από προσωρινή σε οριστική θέση 
ί) Παροχές τοποθετημένες μακριά από το ακίνητο μετα- 
φέρονται μπροστά σ’ αυτό σύμφωνα με τα εκτιθέμενα στο 
2.3.1.ία. 

ϋ) Παροχές τοποθετημένες μακριά από το ακίνητο, με- 
ταφέρονται μπροστά σε αυτό σε σύστημα παροχών. 

Και στις δυο περιπτώσεις η δαπάνη βαρύνει τον ιδιο¬ 
κτήτη της παροχής, το δε ύψος της δαπάνης καθορίζεται 
με απόφαση του Δ.Σ. της ΕΥΔΑΠ. 

Η δαπάνη μεταφοράς των παροχών της περίπτωσης ί 
θα βαρύνει την ΕΥΔΑΠ, εφόσον η μεταφορά αυτή πραγ¬ 
ματοποιηθεί εντός ενός έτους από την ημερομηνία τοπο¬ 
θέτησης της αρχικής παροχής σε απόσταση, 
β) Μεταφορές από οριστική σε οριστική θέση, 
ί) Σε περίπτωση μεταφοράς παροχής που βρίσκεται σε 
οριστική θέση σε σύστημα παροχών, η δαπάνη μεταφο¬ 
ράς βαρύνει εξ ολοκλήρου την ΕΥΔΑΠ. 

ϋ) Αν ένα ακίνητο υδρεύεται με μικρό πολλαπλό διανο¬ 
μέα που βρίσκεται μπροστά του και ζητηθούν για το ίδιο 
ακίνητο επιπλέον παροχές, οι οποίες δεν μπορούν να κα¬ 
λυφθούν από αυτόν, τότε αλλάζει ο τρόπος σύνδεσης και 
τοποθετείται μεγάλος πολλαπλός διανομέας. Η μεταφο¬ 
ρά των παλαιών παροχών στον μεγάλο πολλαπλό διανο¬ 
μέα είναι υποχρεωτική για τους ήδη υδρευόμενους από 
αυτόν και η σχετική δαπάνη βαρύνει την ΕΥΔΑΠ. 

ίϋ) Παροχή τοποθετημένη μπροστά από το ακίνητο σε 
οριστική θέση, μεταφέρεται σε άλλη οριστική θέση ύστε¬ 
ρα από αίτηση του ενδιαφερομένου. Η δαπάνη βαρύνει εξ 
ολοκλήρου τον ενδιαφερόμενο. 

ίν) Σε εξαιρετικές περιπτώσεις και εφόσον συντρέχουν 
ειδικοί λόγοι, είναι δυνατή η μεταφορά παροχής από ορι¬ 
στική θέση σε νέα οριστική αυτεπάγγελτα. Στην περίπτω¬ 
ση αυτή η δαπάνη της μεταφοράς της παροχής βαρύνει 
τηνΕΥΔΑΠ. 

γ) Μεταφορά παροχών από προσωρινή σε προσωρινή 
θέση 

ί) Μεταφορά παροχής που είναι μακριά από το ακίνητο, 
σε νέα θέση, πάλι μακριά από το ακίνητο, είναι δυνατή 
αφού ο υδρευόμενος το ζητήσει με αιτιολογημένη αίτηση 
η οποία θα γίνει αποδεκτή από την Υπηρεσία και εφόσον 
ο ενδιαφερόμενος δηλώσει ότι αποδέχεται την νέα αυτή 
θέση ως προσωρινή σύμφωνα με το 2.3.1. ια. 

Η δαπάνη για την μεταφορά βαρύνει εξ ολοκλήρου τον 
αιτούντα. 

ϋ) Μεταφορά παροχής σε νέα θέση πάλι μακριά από το 
ακίνητο επιβάλλεται, όταν ζητηθεί και πρόσθετη παροχή 
για την υδροδότηση του ακινήτου, η οποία πρόκειται να 
τοποθετηθεί σε πλησιέστερη θέση, λόγω μεταγενέστε¬ 
ρης επέκτασης του δικτύου. Στην προσωρινή αυτή θέση 
μεταφέρονται και οι παλαιές παροχές, εκτός αν ο υδρευ¬ 
όμενος δηλώσει ότι επιθυμεί να τοποθετηθεί και η νέα πα¬ 
ροχή στην παλαιό θέση και δεν υπάρχει τεχνικό εμπόδιο 
για αυτό. 

Η δαπάνη της μεταφοράς στη νέα προσωρινή θέση βα¬ 
ρύνει την ΕΥΔΑΠ. 

δ) Μεταφορά παροχής από οριστική ή προσωρινή θέση, 
σε προσωρινή θέση, για ειδικούς λόγους. 

ί) Απομόνωση αγωγού λόγω προσβολής του από ρυπο- 
γόνες ουσίες. 

Η ΕΥΔΑΠ έχει το δικαίωμα να μεταφέρει παροχές από 
οριστική ή προσωρινή θέση σε νέα προσωρινή θέση, εφό¬ 
σον ο αγωγός στον οποίο είναι συνδεδεμένες, απομονώ¬ 
θηκε λόγω προσβολής του από ρυπογόνες ουσίες. Το κό¬ 
στος τόσο της μεταφοράς όσο και της επαναφοράς των 
παροχών στην προτέρα θέση τους βαρύνει την ΕΥΔΑΠ, 
εκτός αν υπαίτιος ή υπαίτιοι της ρύπανσης είναι ο ιδιο¬ 
κτήτης ή οι ιδιοκτήτες των ακινήτων στα οποία ανήκουν οι 
παροχές. Στην περίπτωση αυτή η ΕΥΔΑΠ έχει το δικαίω¬ 
μα να διακόψει την υδροδότηση του συγκεκριμένου ακι¬ 
νήτου ή ακινήτων μέχριτην άρση του προβλήματος και να 
χρεώσει τον εν λόγω ιδιοκτήτη ή ιδιοκτήτες με το σύνολο 
των δαπανών που θα πραγματοποιήσει σαν συνέπεια της 
ενέργειας αυτής. Στην περίπτωση μεταφοράς παροχής 
από προσωρινή θέση σε οριστική σαν συνέπεια της πα¬ 
ραπάνω αιτίας, ισχύουν τα οριζόμενα στο 2.4.1 ,α. 

ϋ) Αν ο υδρευόμενος είναι συνδεδεμένος σε αγωγό 
διαμέτρου μικρότερης της ελάχιστης επιτρεπόμενης 
από τους κανονισμούς της ΕΥΔΑΠ (σε δίκτυα παραλη- 
φθέντα από άλλους οργανισμούς και με πίεση μεγαλύ¬ 
τερη της οριζόμενης ελάχιστης από τον παρόντα κανο¬ 
νισμό) και επιθυμεί τη βελτίωση της ύδρευσής του με 
σύνδεση του σε νέο αγωγό, που όμως δεν περνά μπρο¬ 
στά από το ακίνητο, αλλά τερματίζει σε απόσταση μι¬ 
κρότερη απότηνπροβλεπόμενη στο 2.3.1 .ί., τότε μπορεί 
να ζητήσει με δική του δαπάνη τη μεταφορά της παρο¬ 
χής του μακριά από το ακίνητο για να συνδεθεί στον νέο 
αγωγό, δηλώνοντας υπεύθυνα ότι θεωρεί την νέα αυτή 
θέση προσωρινή και αποδέχεται όσα αναφέρονται στο 

2.3.1.ία. 

ε) Μεταφορά παροχής σε προσωρινή θέση λόγω έργων 
άλλων φορέων. 

Είναι δυνατή η μεταφορά παροχής που βρίσκεται είτε 
σε οριστική θέση είτε σε προσωρινή θέση σε άλλη προ¬ 
σωρινή, εφόσον λόγοι εκτέλεσης έργων άλλων φορέων 
το υπαγορεύουν. Στην περίπτωση αυτή η δαπάνη μετα¬ 
φοράς βαρύνει τον φορέα του έργου. 

Σε όλες τις παραπάνω περιπτώσεις, η δαπάνη σύνδε¬ 


σης των εσωτερικών εγκαταστάσεων βαρύνει τον υδρευ¬ 
όμενο. 

Την εργασία της μεταφοράς παροχών ακολουθεί και η 
εργασία απομόνωσης της παροχής από τον κρουνό συ¬ 
νένωσης, αφαίρεσηςτου υδρομετρητή, αποξήλωσης του 
φρεατίου μετά του καλύμματος αυτού και αποκατάστα- 
σηςτου οδοστρώματος και του πεζοδρομίου στηνπροτέ- 
ρα κατάσταση. 

Η δαπάνη των εργασιών αυτών βαρύνει την ΕΥΔΑΠ. 

2.4.2. Ανυψώσεις- καταβιβάσεις παροχών. 

Η μεταβολή της στάθμης του πεζοδρομίου επιβάλλει 
την τακτοποίηση της παροχής και του φρεατίου στη νέα 
στάθμη. Η δαπάνη της ανύψωσης ή καταβίβασης αυτής 
βαρύνει τον φορέα ή το φυσικό πρόσωπο που εκτελεί το 
έργο από το οποίο προκαλείται η μεταβολή της στάθμης. 
Η σύνδεση των εσωτερικών εγκαταστάσεων στη νέα 
στάθμη γίνεται με ευθύνη και δαπάνη του υδρευόμενου. 

2.4.3. Προσαρμογές παροχών 

Η ΕΥΔΑΠ οφείλει να προβαίνει στις απαραίτητες τεχνι¬ 
κές εργασίες προσαρμογής των παροχών, των εντασσο- 
μένων στο δίκτυό της δικτύων ύδρευσης, προκειμένου να 
ανταποκρίνονται πλέον αυτές στις εκάστοτε ισχύουσες 
προδιαγραφές. Η σχετική δαπάνη βαρύνειτον υδρευόμε¬ 
νο, εκτός αν ορίζεται διαφορετικά στην σχετική σύμβαση 
ένταξηςτου δημοτικού δικτύου, στο δίκτυοτης ΕΥΔΑΠ. Ο 
υδρευόμενος υποχρεούται να προσαρμόσει τις εσωτερι¬ 
κές εγκαταστάσεις του ακινήτου του, σύμφωνα με τα ορι¬ 
ζόμενα στο άρθρο 2.5 του παρόντος. 

2.4.4. Μετατροπές παροχών: 

Μετατροπή παροχής είναι η αυξομείωση της ονομαστι¬ 
κής διαμέτρου του υδρομετρητή με αντίστοιχη αυξομεί¬ 
ωση της διαμέτρου των σωληνώσεων και των εξαρτημά¬ 
των της παροχής, εφόσον απαιτείται. Μετατροπή της πα¬ 
ροχής πραγματοποιείται στις παρακάτω περιπτώσεις: 

α) Αν οι καταναλώσεις ευρίσκονται εκτός των ορίων 
ασφαλούς λειτουργίας του αντίστοιχου υδρομετρητή, 
όπως αυτά καθορίζονται στις ισχύουσες τεχνικές προδια¬ 
γραφές. 

β) Αν σε παροχές μεγάλης διαμέτρου, πραγματοποιού¬ 
νται καταναλώσεις μικρότερες από τις ελάχιστες απαι- 
τούμενες για την ευαισθησία του υδρομετρητή. 

Η μετατροπή πραγματοποιείται είτε αυτεπάγγελτα από 
την ΕΥΔΑΠ, είτε κατόπιν αίτησης του υδρευόμενου που 
συνοδεύεται από υδραυλική μελέτη η οποία συντάσσεται 
από αρμόδιο μηχανικό. Σε όλες τις περιπτώσεις η συνολι¬ 
κή δαπάνη για την μετατροπή βαρύνειτον υδρευόμενο με 
αναπροσαρμογή των σχετικών εγγυήσεων. 

2.4.5. Μετατοπίσεις παροχών. 

Μετατόπιση παροχής είναι η μετακίνηση του φρεατίου, 
του υδρομετρητή και όλων των εξαρτημάτων που περιέ- 
χονται στο φρεάτιο, χωρίς νέα διάτρηση του αγωγού. 

α) Η ΕΥΔΑΠ έχει το δικαίωμα να μετατοπίσει παροχή για 
λόγους ασφαλέστερης λειτουργίας ή στην περίπτωση 
που βρίσκεται εντός ιδιοκτησίας, σε νέα θέση, χωρίς την 
επιβάρυνση του υδρευόμενου, ο οποίος όμως υποχρεού- 
ται στην προσαρμογή των εσωτερικών εγκαταστάσεων 
του ακινήτου του, ώστε να γίνει δυνατή η σύνδεσή του 
στην νέα θέση, με δική του δαπάνη. 

β) Αν προκύψει ανάγκη μετατόπισης της παροχής σαν 
συνέπεια εκτέλεσης έργων από οποιοδήποτε φορέα, η 
σχετική δαπάνη βαρύνει τον φορέα κατασκευής του έρ¬ 
γου. 

2.4.6. Από οποιαδήποτε αιτία και αν προκύψει η ανάγκη 

μεταφοράς, μετατόπισης, ανύψωσης ή καταβίβασης παρο¬ 
χής, ο υδρευόμενος είναι υποχρεωμένος να την αποδεχθεί. 

Η ΕΥΔΑΠ, εφόσον ειδοποιήσει τον υδρευόμενο, δενευ- 
θύνεται αν λόγω αμέλειάς του, προκληθεί διακοπή της 
υδροδότησήςτου. 

2.4.7. Καταργήσεις παροχών. 

Κατάργηση παροχής είναι η απομόνωση της παροχής 
από τον κρουνό συνένωσης και η διαγραφή της από το μη¬ 
τρώο πελατών της ΕΥΔΑΠ. 

Στις παροχές παλαιού τύπου, η κατάργηση πραγματο¬ 
ποιείται με την απομόνωση της παροχής από τον κρουνό 
συνένωσης. 

Στις παροχές από σύστημα παλαιού τύπου, ή μικρού ή 
μεγάλου πολλαπλού διανομέα (νέου τύπου), πραγματο¬ 
ποιείται με απομόνωση της παροχής με τοποθέτηση ειδι¬ 
κού εξαρτήματος (τάπας) στην ενσωματωμένη αναμονή 
(μούφα) του αγωγού του συστήματος ή του αγωγού του 
πολλαπλού διανομέα. 

Οι παροχές καταργούνται σύμφωνα με τα παραπάνω, 
στις εξής περιπτώσεις: 

α) κατόπιν γραπτής αιτήσεωςτου ιδιοκτήτη του ακινή¬ 
του. 

Στην περίπτωση αυτή η ΕΥΔΑΠ δεν ευθύνεται για τις 
όποιες συνέπειες προκύψουν στους ενδεχόμενους ενοί¬ 
κους ή χρήστες του ακινήτου από την διακοπή της υδρο- 
δότησης. 

β) Στην περίπτωση αναγκαστικής απαλλοτρίωσης του 
ακινήτου λόγω τροποποίησης του ρυμοτομικού σχεδίου 
κλπ. 

γ) Στις περιπτώσεις κατάργησης που αναφέρονται στα 
άρθρα 2.2.1.α και 2.2.4. δ. 

Η κατάργηση της παροχής περιλαμβάνει και τις εργα¬ 
σίες αποξήλωσηςτου φρεατίου μετά του καλύμματος αυ¬ 
τού και αποκατάστασης του οδοστρώματος και του πεζο¬ 
δρομίου, στηνπροτέρα κατάσταση. 

Η δαπάνη κατάργησης υπολογίζεται και χρεώνεται κατ’ 
αποκοπή με απόφαση του Δ. Σ. της ΕΥΔΑΠ, κατόπιν εισή¬ 
γησης της αρμόδιας Διεύθυνσης, κατά τα οριζόμενα στο 
άρθρο 3.1.7. 

2.4.8. Αντικαταστάσεις υδρομετρητών. 

Αντικατάσταση υδρομετρητή είναι η αφαίρεσή του και η 

τοποθέτηση άλλου, με νέο μετρητικό μηχανισμό και προ¬ 
σαρμογή ειδικής ασφάλειας. 

Η ΕΥΔΑΠ δεν ευθύνεται για τυχόν βλάβες που θα προ¬ 
κύψουν σε οποιοδήποτε σημείο της εσωτερικής εγκατά¬ 
στασης του ακινήτου καθώς και τις συνέπειες αυτών, κα¬ 
τά την αντικατάσταση του υδρομετρητή, εφόσον η βλάβη 
οφείλεται στην μη τήρηση από τον υδρευόμενο των προ¬ 
διαγραφών των εσωτερικών εγκαταστάσεων του ακινή¬ 
του όπως αναφέρονται στο άρθρο 2.5. 

Αντικατάσταση υδρομετρητή γίνεται στις παρακάτω πε¬ 
ριπτώσεις: 

α) Μετά παρέλευση χρονικού διαστήματος, που καθο¬ 
ρίζεται με απόφαση του Δ.Σ. της ΕΥΔΑΠ, από την αρχική 
τοποθέτηση του υδρομετρητή. 

β) Σε περίπτωση βλάβης ή επέμβασης τρίτων, που επη¬ 
ρεάζει την ορθή και ασφαλή λειτουργία του. 

γ) Σε περίπτωση απώλειας του υδρομετρητή. 

δ) Με αίτηση του υδρευόμενου για τον έλεγχο της αξιό¬ 
πιστης λειτουργίας του υδρομετρητή. 

ε) Σε περίπτωση που η ΕΥΔΑΠ κρίνει απαραίτητο τον 
έλεγχο της αξιόπιστης λειτουργίας του υδρομετρητή. 


στ) Σε περίπτωση αφαίρεσης υδρομετρητή, λόγω ληξι¬ 
πρόθεσμων οφειλών. 

2.4.9. Μετατοπίσεις αγωγών 

α) Μετατοπίσεις αγωγών πραγματοποιούνται στις περι¬ 
πτώσεις μεταβολής της υφιστάμενης ρυμοτομίας ή 
εφαρμογής ρυμοτομίας. 

β) Λόγω εκτέλεσης έργων άλλου φορέα ή άλλου Νομι¬ 
κού ή Φυσικού προσώπου. 

γ) Για οποιοδήποτε λόγο κριθεί απαραίτητο κατόπιν 
απόφασης της αρμόδιας Υπηρεσίας της ΕΥΔΑΠ. 

2.4.10. Διακοπή υδροδότησης. 

Η διακοπή της υδροδότησης του ακινήτου γίνεται με 
σφράγιση του μηχανισμού διακοπής της παροχής. 

Διακοπή της υδροδότησης πραγματοποιείται στις πα¬ 
ρακάτω περιπτώσεις: 

α) Εάν οι εσωτερικές εγκαταστάσεις του ακινήτου είναι 
συνδεδεμένες σε διαφορετικές παροχές. 

β) Εάν οι εσωτερικές εγκαταστάσεις του ακινήτου είναι 
συνδεδεμένες με δίκτυο υδροδότησης άλλου φορέα ή και 
με άλλη πηγή. 

γ) Σε περίπτωση λαθραίας υδροληψίας, 
δ) Εφόσον υπάρχουν πόσης φύσεως ληξιπρόθεσμες 
οφειλές του ακινήτου. 

ε) Εφόσον υπάρχει κίνδυνος μόλυνσης του νερού της 
παροχής από ρυπογόνες ουσίες, 
στ) Κατόπιν αιτήσεως του ιδιοκτήτη του ακινήτου, 
ζ) Σε περίπτωση εμπορίας νερού, 
η) Σε περίπτωση υδροδότησης οικοδομής, που έχει κρι- 
θεί οριστικά με απόφαση της αρμόδιας κατά νόμο επι¬ 
τροπής αυθαίρετη και κατεδαφιστέα, εφόσον ζητήσει 
τούτο η αρμόδια Πολεοδομική Υπηρεσία. 

θ) Σε κάθε περίπτωση μη συμμόρφωσης προς τις δια¬ 
τάξεις του ισχύοντος Κανονισμού Λειτουργίας του δικτύ¬ 
ου υπονόμων ακαθάρτων και βρόχινων νερών της ΕΥΔΑΠ. 

ι) Σε κάθε άλλη περίπτωση που προβλέπεται από τις δια¬ 
τάξεις του παρόντος κανονισμού και την σύμβαση μεταξύ 
ΕΥΔΑΠ και υδρολήπτη. 

2.4.11. Έκτακτη διακοπή υδροδότησης. 

Η ΕΥΔΑΠ δύναται κατόπιν ειδοποιήσεώς της από 
υδρευόμενο ή τρίτο πρόσωπο, να διακόψει προσωρινά 
την υδροδότηση ακινήτου, στο οποίο έχει σημειωθεί εμ¬ 
φανής απώλεια νερού, με απομόνωση του κρουνού δια¬ 
κοπής. 

2.4.12. Επισκευές και αντικαταστάσεις φρεατίων και κα¬ 
λυμμάτων υδρομετρητών. 

Η ΕΥΔΑΠ αυτεπάγγελτα ή κατόπιν αιτήσεως του υδρευό¬ 
μενου, προβαίνει στην επισκευή ή αντικατάσταση φρεατί¬ 
ου, καλύμματος και πλαισίου της παροχής. Η δαπάνη γιατις 
παραπάνω εργασίες βαρύνει τον υδρευόμενο. Αν η βλάβη 
προκύψει αποδεδειγμένα σαν συνέπεια εκτέλεσης έργων 
από οποιοδήποτε φορέα, η δαπάνη επισκευής ή αντικατά¬ 
στασης, θα βαρύνει τον φορέα κατασκευής του έργου. 

2.5. Εσωτερικές εγκαταστάσεις ύδρευσης 
2.5.1. Εσωτερικές εγκαταστάσεις ύδρευσης είναι όλες 
οι σχετικές εγκαταστάσεις που βρίσκονται πέρα από: 

α) Το εσωτερικό προσαρμοστικό (ρακόρ) του υδρομε¬ 
τρητή προς την πλευρά του ακινήτου, για υδρομετρητές 
διαμέτρου μέχρι και 1 1/2", για όσους υδρομετρητές δια¬ 
θέτουν προσαρμοστικό (ρακόρ). 

β) Την εσωτερική ωτίδα (φλάντζα) του υδρομετρητή, 
προς την πλευρά του ακινήτου, για υδρομετρητές διαμέ¬ 
τρου από 1 Λ /ί' και άνω. 

γ) Την εσωτερική ωτίδα (φλάντζα) της δικλείδας απο¬ 
μόνωσης, εφόσον μετά τον υδρομετρητή ακολουθεί δι¬ 
κλείδα αντεπιστροφής (κλαπέ) και δικλείδα απομόνωσης, 
για υδρομετρητή διαμέτρου από 1 Μ»" και άνω. 

Για την κατασκευή και συντήρηση των εγκαταστάσεων 
αυτών υπεύθυνος είναι ο ιδιοκτήτης. 

Η ΕΥΔΑΠ ευθύνεται για την συντήρηση των εγκατα- 
στάσεών της μέχρι το όριο των εσωτερικών εγκαταστά¬ 
σεων, όπως περιγράφεται παραπάνω. 

2.5.2. Η εσωτερική εγκατάσταση στις παροχές διαμέ¬ 
τρου μέχρι και 1" (μετρητές με προσαρμοστικό) συνδέε¬ 
ται με σωλήνα μήκους τουλάχιστο 0,70 μ. και σχήματος υ 
ή 8 από εύκαμπτο υλικό, προκειμένου να εξασφαλίζεται η 
απαραίτητη υποχώρηση για την τοποθέτηση και αφαίρε¬ 
ση του υδρομετρητή ή του φρεατίου παροχής νέου τύ¬ 
που. Η εγκατάσταση αυτή πάντως πρέπει να αντέχει στις 
απαραίτητες ωθήσεις που απαιτούνται για την πραγμα¬ 
τοποίηση των παραπάνω εργασιών. Γ ια οποιοσδήποτε 
μορφής βλάβες, καθώς και τις συνέπειες αυτών, που είναι 
δυνατόν να προκληθούν κατά τους χειρισμούς αυτούς 
δεν ευθύνεται η ΕΥΔΑΠ, ούτε δημιουργούν αυτές δικαίω¬ 
μα αποζημίωσης του ιδιοκτήτη. 

2.5.3. Η εσωτερική εγκατάσταση του ακινήτου πρέπει 
να είναι εφοδιασμένη με γενικό διακόπτη και βαλβίδα 
αντεπιστροφής (κλαπέ) στο πλησιέστερο δυνατό σημείο 
προς τον υδρομετρητή και σε τέτοια θέση που να εξα¬ 
σφαλίζεται ο εύκολος χειρισμός του, εκτός αν πρόκειται 
για παροχές σε φρεάτια νέου τύπου και εφόσον αυτές φέ¬ 
ρουν ενσωματωμένο διακόπτη και βαλβίδα αντεπιστρο- 
φής προς την πλευρά του ακινήτου. 

2.5.4. Αν η εσωτερική εγκατάσταση του ακινήτου δεν εί¬ 
ναι εφοδιασμένη με τα προβλεπόμενα στα άρθρα 2.5.2. 
και 2.5.3. η ΕΥΔΑΠ δεν προβαίνει στην σύνδεση της πα¬ 
ροχής μέχρι να τακτοποιηθούν αυτά. 

2.5.5. Η εσωτερική εγκατάσταση του υδρευόμενου ακι¬ 
νήτου πρέπει να περνά μέσα από κοινόχρηστους χώρους. 
Γ ενικά όμως η ύπαρξη εσωτερικών εγκαταστάσεων σε ξέ¬ 
νες προς το υδρευόμενο ακίνητο ιδιοκτησίες, δεν υπο- 
χρεώνειτην ΕΥΔΑΠ σε διακοπή της υδροδότησηςτου ακι¬ 
νήτου, ούτε η ύδρευση σημαίνει την αναγνώριση δικαιώ¬ 
ματος πάνω στην ξένη ιδιοκτησία. 

2.5.6. Οι εσωτερικές υδραυλικές εγκαταστάσεις και συ¬ 
σκευές πρέπει να είναι σύμφωνες με τους κανονισμούς 
εσωτερικών υδραυλικών εγκαταστάσεων που ισχύουν 
κάθε φορά. Οπωσδήποτε όμως πρέπει να είναι από υλικό 
που δεν δημιουργεί κίνδυνο ρύπανσης του νερού και να 
αντέχουν σε πίεση λειτουργίας 12 ΑΤΜ . Η ΕΥΔΑΠ δεν ευ- 
θύνεται ούτε έχει υποχρέωση αποζημίωσης για βλάβες 
προερχόμενες από πίεση, όταν αυτή στη θέση της χορη- 
γηθείσας παροχής, δεν έχει υπερβείτις 12 ΑΤΜ. 

2.5.7. Απαγορεύεται η απευθείας σύνδεση βιομηχανι¬ 
κών, χημικών, ψυκτικών και λοιπών συναφών εγκαταστά¬ 
σεων, καθώς και αντλητικών μηχανημάτων τροφοδοτού¬ 
μενων από γεωτρήσεις ή άλλες πηγές, λεβήτων, εγκατα¬ 
στάσεων καθαριστηρίων, λεκανών αποχωρητηρίων, 
λουτρών, εγκαταστάσεων κοιμητηρίων με το δίκτυο 
ύδρευσης, χωρίς την παρεμβολή υδαταποθηκών, προκει¬ 
μένου να αποφευχθεί η ρύπανση του νερού και η βλάβη 
των εγκαταστάσεων της ΕΥΔΑΠ από ενδεχόμενη επι¬ 
στροφή νερού. Γ ια τους ίδιους λόγους, η τροφοδότηση 
των υδαταποθηκών θα γίνεται υποχρεωτικά με πτώση, 
πάνω από την ανώτατη στάθμη του νερού σε αυτές. Η πα¬ 
ρεμβολή βαλβίδας αντεπιστροφής ή διακόπτη δεν θεω¬ 


ρείται ότι διακόπτει την σύνδεση και ότι εξασφαλίζει την 
ΕΥΔΑΠ από πιθανή βλάβη ή ρύπανση του δικτύου της. Οι 
θερμοσίφωνες πρέπει να είναι κατασκευασμένοι σύμφω¬ 
να με τους ισχύοντες κανονισμούς και να φέρουντα απα¬ 
ραίτητα εξαρτήματα ώστε να αποφεύγεται επιστροφή 
νερού (λόγω υπερθέρμανσης κλπ.) στις εγκαταστάσεις 
της ΕΥΔΑΠ. Απαγορεύεται η απευθείας υδροδότηση δι¬ 
κτύων τρίτων από αγωγούς της ΕΥΔΑΠ, με άντληση, χω¬ 
ρίς την μεσολάβηση δεξαμενής κατάλληλης χωρητικό¬ 
τητας. 

Η δαπάνη για την αποκατάσταση παντός είδους ζημιών 
που οφείλονται στις παραπάνω αιτίες, βαρύνειτον υδρευ¬ 
όμενο. 

Απαγορεύεται επίσης η σύνδεση των εσωτερικών εγκα- 
ταστάσεωνπου τροφοδοτούνται από το δίκτυο ύδρευσης 
της ΕΥΔΑΠ με παροχή από οποιαδήποτε άλλη πηγή έστω 
και αν μεσολαβούν βαλβίδες αντεπιστροφής ή διακόπτες. 
Στην περίπτωση αυτή η ΕΥΔΑΠ διακόπτει αμέσως και χω¬ 
ρίς ειδοποίηση την παροχή, διότι υπάρχει κίνδυνος ρύ¬ 
πανσης του δικτύου. 

2.5.8. Απαγορεύεται η γείωση των ηλεκτρικών εγκατα¬ 
στάσεων των ακινήτων επί των υδραυλικών εγκαταστά- 
σεωνέστω καιανγεφυρώνεταιη θέση του μετρητή. Το δί¬ 
κτυο της ΕΥΔΑΠ δεν εξασφαλίζει μεταλλική συνέχεια δε¬ 
δομένου ότι οι αγωγοί και άλλα εξαρτήματά τους κατά 
μεγάλο ποσοστό δεν είναι από αγώγιμο υλικό. Οι υδρευ¬ 
όμενοι είναι αποκλειστικά και προσωπικά υπεύθυνοι για 
την μη τήρηση της απαγόρευσης αυτής. Η ΕΥΔΑΠ διατη¬ 
ρεί ακέραιο το δικαίωμα της διακοπής της υδροδότησης, 
μέχρι την άρση της παρανομίας. Οι ζημιές που είναι δυ¬ 
νατόν να προκληθούν στις εγκαταστάσεις της ΕΥΔΑΠ 
από αυτόν τον τρόπο γείωσης, βαρύνουν τον υδρευόμε¬ 
νο. Επίσης ο υδρευόμενος είναι υπεύθυνος για κάθε ατύ¬ 
χημα που είναι δυνατόν να προκληθεί από την αιτία αυτή 
στο προσωπικό της ΕΥΔΑΠ ή σε κάθε τρίτο. 

2.5.9. Συνυδρεύσεις ακινήτων. 

Συνύδρευση είναι η μέσω μιάς ή περισσοτέρων παρο¬ 
χών, υδροδότηση αυτοτελών χώρων κύριας χρήσης, ο 
αριθμός των οποίων είναι μεγαλύτερος ή ίσος των παρο¬ 
χών που χορηγήθηκαν. Απαγορεύεται η συνύδρευση των 
αυτοτελών ιδιοκτησιών ενός ακινήτου, εκτός των παρα¬ 
κάτω περιπτώσεων: 

α) Όταν χορηγείται κοινόχρηστη παροχή υδροδότησης 
εγκαταστάσεων για θέρμανση νερού (όοίΐθή ακινήτων. 

β) Όταν το ακίνητο υδροδοτείται με παροχές τοποθε¬ 
τημένες σε απόσταση, κατά την έννοια του άρθρου 
2.3.1 .ζ., των οποίων ο αριθμός είναι μικρότερος του αριθ¬ 
μού των αυτοτελών ιδιοκτησιών του. 

γ) Όταν πρόκειται να υδροδοτηθούν εμπορικά κέντρα, 
κτίρια αμιγούς επαγγελματικής χρήσης, πολυόροφα κτί¬ 
ρια άνω των έξι (6) ορόφων και μόνο για τους άνω του 6ου 
ορόφους, κτίρια πολλαπλών χρήσεων, κτίρια νομίμωςχα- 
ρακτηρισθέντα ως διατηρητέα, κτίρια στα οποία είναι δυ¬ 
σχερής η τοποθέτηση αυτοτελών εσωτερικών εγκατα¬ 
στάσεων για κάθε ανεξάρτητη ιδιοκτησία, όπως αυτό δια¬ 
πιστώνεται από την αρμόδια Υπηρεσία της ΕΥΔΑΠ. 

Στην περίπτωση που διαπιστωθεί παράνομη, σύμφωνα 
με τα παραπάνω, συνύδρευση, η ΕΥΔΑΠ έχει το δικαίωμα 
διακοπής της υδροδότησης. 

2.6. Υδρομετρητές 

Οι υδρομετρητές είναι συσκευές μέτρησηςτης κατανά¬ 
λωσης του νερού και εγκαθίστανται στον αγωγό της πα¬ 
ροχής. 

Οι υδρομετρητές είναι κατασκευασμένοι σύμφωνα με 
τις εκάστοτε ισχύουσες επίσημες προδιαγραφές. 

Οι υφιστάμενοι σήμερα υδρομετρητές χωρίζονται ως 
προς τον μηχανισμό καταμέτρησης σε δύο κατηγορίες, 
τους ογκομετρικούς και τους ταχυμετρικούς. 

Στην κατηγορία τωνταχυμετρικών υδρομετρητών περι¬ 
λαμβάνονται οι υδρομετρητές τύπου πολλαπλής ριπής 
και οι τύπου ννοΙΙπιεπ. 

Σε περιπτώσεις μεγάλης διακύμανσης της καταναλι- 
σκόμενης ποσότητας νερού, χρησιμοποιούνται σύνθετοι 
υδρομετρητές, αποτελούμενοι από συνδυασμό δύο τα¬ 
χυμετρικών υδρομετρητών διαφορετικής διαμέτρου. 

Οι υδρομετρητές έχουν δοκιμασθεί πριν την τοποθέτη¬ 
σή τους, όσον αφορά την καλή τους λειτουργία και την 
ακρίβεια των ενδείξεών τους, σύμφωνα με τα διεθνή και 
Ευρωπαϊκά πρότυπα και καλύπτουντην μετρολογική κλά- 
ση Β σύμφωνα με την οδηγία 75/33/ΕΟΚ και το πρότυπο 
150 4064, (όπως κάθε φορά ισχύουν αυτά μετά από τρο¬ 
ποποιήσεις, συμπληρώσεις ή αντικαταστάσεις για τις με- 
τρολογικές κλάσεις των υδρομετρητών). 

Σε κάθε περίπτωση, οι τοποθετούμενοι υδρομετρητές, 
φέρουν κατά την τοποθέτησή τους μηδενική ένδειξη. 

Αμφισβήτηση των αναγραφομένων καταναλώσεων των 
υδρομετρητών δεν γίνεται καταρχήν δεκτή με οποιοδή- 
ποτετρόπο. 

2.7. Πιέσεις λειτουργίας - μεγάλες στιγμιαίες κατανα¬ 
λώσεις στο δίκτυο διανομής. 

2.7.1 Πιέσεις λειτουργίας 

Η ΕΥΔΑΠ έχει την υποχρέωση να εξασφαλίζει πίεση λει¬ 
τουργίας τουλάχιστον 2 ΑΤΜ. στη θέση του υδρομετρη¬ 
τή. Η πίεση στο ίδιο σημείο δεν θα υπερβαίνει ποτέ τις 12 
ΑΤΜ. Σε περιπτώσεις βλάβης ή επισκευής των εγκατα- 
στάσεωντης ΕΥΔΑΠ είναι δυνατόν συμπτωματικά και για 
ορισμένο χρονικό διάστημα να προκληθεί πτώση της πίε¬ 
σης κάτω του ελάχιστου ορίου ή και διακοπή της υδρο- 
δότησης. Η ΕΥΔΑΠ δεν έχει καμία ευθύνη για τυχόν βλά¬ 
βες που είναι δυνατόν να προκληθούν σε μηχανήματα ή 
άλλες εγκαταστάσεις από το γεγονός αυτό ούτε υποχρέ¬ 
ωση αποζημίωσης. Αν για οποιοδήποτε λόγο υπάρχει 
ανάγκη συνεχούς υδροδότησης, ή υδροδότησης σταθε¬ 
ρής πίεσης, ή πίεσης μεγαλύτερης της ελάχιστης, πρέπει 
ο υδρευόμενος να εξασφαλίζει αυτή με αποθήκευση νε¬ 
ρού σε δεξαμενή του ή με οποιοδήποτε άλλο κατάλληλο 
τρόπο. 

2.7.2. Μεγάλες στιγμιαίες καταναλώσεις 

Η Ε.ΥΔ.Α.Π. δεν είναι υποχρεωμένη να ικανοποιεί απαι¬ 
τήσεις μεγάλων στιγμιαίων καταναλώσεων (για περιορι¬ 
σμένα χρονικά διαστήματα) μέσα στο εικοσιτετράωρο. 

Στις περιπτώσεις αυτές ο υδρολήπτης οφείλει να εξα¬ 
σφαλίσει την απαιτούμενη επιπλέον ποσότητα νερού, μέ¬ 
σω δεξαμενής του. 

Σε περίπτωση που ο υδρολήπτης δεν συμμορφωθεί με 
τα παραπάνω, η ΕΥΔΑΠ διατηρεί το δικαίωμα διακοπής 
της υδροδότησης. 

2.8. Πυροσβεστικά υδροστόμια 

Τα πυροσβεστικά υδροστόμια είναι εγκαταστάσεις που 
χρησιμοποιούνται αποκλειστικά για πυρόσβεση και πλή¬ 
ρωση πυροσβεστικών οχημάτων. 

Τοποθετούνται σε αγωγούς διαμέτρου από 150 χλστ. 
και άνω και συντηρούνται από την ΕΥΔΑΠ. 

Η θέση εγκατάστασης του πυροσβεστικού υδροστομί- 
ου εγκρίνεται από την αρμόδια πυροσβεστική Υπηρεσία. 

Απαγορεύεται η χρησιμοποίησή τους για άλλες χρήσεις 


πλην κατάσβεσης πυρκαγιάς ή πλήρωσης πυροσβεστι¬ 
κών οχημάτων. 

2.9. Υδροδότηση μεγάλων καταναλωτών 

Μεγάλοι καταναλωτές που υδροδοτούνται μέσω ειδι¬ 
κών παροχών με διάμετρο υδρομετρητή μεγαλύτερη ή 
ίση των 3" ή μικρότερη εφόσον το κρίνει η αρμόδια τεχνι¬ 
κή Υπηρεσία της ΕΥΔΑΠ, ανάλογα με τις δυνατότητες του 
δικτύου ύδρευσης της περιοχής, υποχρεούνται να διαθέ¬ 
τουν δεξαμενή αποθήκευσης νερού κατάλληλης χωρητι¬ 
κότητας, ώστε να καλύπτονται οι καταναλώσεις αιχμής 
τους. 

Σε κάθε περίπτωση, προϋπόθεση για την υδροδότηση 
μεγάλων καταναλωτών, είναι η κρίση της αρμόδιας Υπη¬ 
ρεσίας της ΕΥΔΑΠ, όσον αφορά την αναγκαιότητα ύπαρ¬ 
ξης δεξαμενής και την επάρκεια της χωρητικότητάς της. 

2.10. Διαδικασία παραλαβής από την ΕΥΔΑΠ, υφιστά¬ 
μενων δικτύων ύδρευσης τρίτων. 

Η ΕΥΔΑΠ δύναται με απόφαση του Δ.Σ. της να εντάσσει 
δίκτυα τρίτων στο δίκτυό της. Π ρο της παραλαβής των δι¬ 
κτύων αυτών συνάπτεται σχετική σύμβαση, με την οποία 
καθορίζονται οι όροι και οι διαδικασίες παράδοσης και 
παραλαβής. Για τους νεοεντασσόμενους καταναλωτές 
της κατηγορίας αυτής στο δίκτυο της ΕΥΔΑΠ, ισχύουν, 
από την ημερομηνία υπογραφής της σύμβασης παραλα¬ 
βής του δικτύου τους από την ΕΥΔΑΠ, οι διατάξεις του πα¬ 
ρόντος κανονισμού, έστω και αν δεν υπέγραψαν οι κατα¬ 
ναλωτές ιδιαίτερη σύμβαση υδροληπτών. 

2.11 Σήμανση του δικτύου ύδρευσης 

Επιτρέπεται η τοποθέτηση πινακιδίων με τεχνικές πλη¬ 
ροφορίες για το δίκτυο ύδρευσης, (αγωγούς, δικλείδες, 
φρεάτια κλπ.), επί των ορίων της ρυμοτομικής γραμμής 
(τοίχων, προκηπίων, τοίχων ιδιοκτησιών κλπ), ή επί κρα¬ 
σπέδων πεζοδρομίου ή άλλων μονίμων κατασκευών, πλη¬ 
σίον των αγωγών του δικτύου. 

ΑΡΘΡΟ 3 ΟΙΚΟΝΟΜΙΚΟΙ ΟΡΟΙ 

3.1. Δαπάνες που αφορούν εγκαταστάσεις υδροδότη¬ 
σης 

3.1.1. Ο ιδιοκτήτης του ακινήτου ή ο νόμιμος πληρεξού¬ 
σιός του, υποχρεούται για την υδροδότηση της ιδιοκτη¬ 
σίας του, να υποβάλει όλα τα απαιτούμενα σύμφωνα με 
την ισχύουσα νομοθεσία, τις αποφάσεις του Δ.Σ. και τις 
εγκυκλίους της ΕΥΔΑΠ, δικαιολογητικά. 

Επιπλέον των παραπάνω θα υποβάλλεται υπεύθυνη δή¬ 
λωση του Ν. 1599/86 με συνημμένη κατάσταση, στην 
οποία θα καθορίζεται η αντιστοίχιση των χορηγούμενων 
παροχών, με τις επί μέρους ιδιοκτησίες του ακινήτου. Η 
κατάσταση αυτή θα συνυπογράφεται και από τον υπεύ¬ 
θυνο επιβλέποντα μηχανικό του έργου. Αν η αντιστοίχιση 
αποδειχθεί εσφαλμένη, η ΕΥΔΑΠ δεν φέρει καμία ευθύνη 
για τυχόν οικονομικές απαιτήσεις των καταναλωτών. Στην 
παραπάνω δήλωση ο ιδιοκτήτης θα βεβαιώνει και τη μη 
υδροδότηση τυχόν αυθαιρέτου ακινήτου, που υφίσταται 
ή θα κατασκευασθεί στο μέλλον, από την παροχή αυτή. 

Η ΕΥΔΑΠ δεν υποχρεούται στην εξέταση τίτλων ιδιο¬ 
κτησίας του προς υδροδότηση ακινήτου καθώς και τυχόν 
διεκδικήσεων επ’αυτού, ούτε η ύδρευση του ακινήτου 
αποτελεί αποδεικτικό στοιχείο ιδιοκτησίας υπέρ του αιτή- 
σαντοςτην υδροδότηση. 

3.1.2. Προκαταβολή για έρευνα 

Μαζί με την αίτηση για νέα παροχή ή για οποιαδήποτε 
άλλη εργασία (μεταφορά, μετατροπή κλπ.) ο αϊτών υπο- 
χρεούται στην προκαταβολή χρηματικού ποσού το ύψος 

του οποίου καθορίζεται με απόφαση του Δ,Σ. της ΕΥΔΑΠ 
και το οποίο καλύπτει τις δαπάνες έρευνας και προμελέ¬ 
της και είναι μέρος της συνολικής δαπάνης του έργου. 
Μετά την πάροδο έξι (6) μηνών από την γνωστοποίηση 
της προϋπολογισθείσας δαπάνης στον αιτούντα και εφό¬ 
σον αυτή δεν καταβληθεί, η αίτηση ακυρώνεται και το πο¬ 
σό της προκαταβολής εκπίπτει υπέρ της ΕΥΔΑΠ. 

Η προκαταβολή αυτή επιστρέφεται, σε περίπτωση που 
δεν πραγματοποιηθεί η έρευνα. 

3.1.3. Αξία των παροχών 

Η αξία παροχής μέχρι 1" υπολογίζεται κατ αποκοπή, 
δηλαδή ως μέσο κόστος παροχής όπως αυτό διαμορφώ¬ 
νεται βάσει των πραγματοποιούμενων συνολικά δαπα¬ 
νών, συνυπολογιζομένων των γενικών εξόδων και του ερ¬ 
γολαβικού οφέλους. Η αξία αυτή καθορίζεται με τις εκά- 
στοτε αποφάσεις του Δ.Σ. της ΕΥΔΑΠ. 

Για παροχές μεγαλύτερης διαμέτρου, η αξία υπολογί¬ 
ζεται κατ’αποκοπήν ανά διάμετρο παροχής, συνυπολογι- 
ζομένων των γενικών εξόδων και του εργολαβικού οφέ¬ 
λους. Στην αξία αυτή όπως καθορίζεται με τις εκάστοτε 
αποφάσεις του Δ.Σ. της ΕΥΔΑΠ, προστίθενται οι δαπάνες 
για την επέκταση του δικτύου διανομής, τυχόν εγκατα¬ 
στάσεις πιεζοθραυστικών δικλείδων κλπ. 

Ο εγκάρσιος αγωγός μέχριτην ειδική παροχή θεωρείται 
αγωγός διανομής και η δαπάνη για την κατασκευή του βα¬ 
ρύνει τον υδρευόμενο, αλλά δεν ισχύει γι’ αυτόν η προ- 
βλεπόμενη στο άρθρο 2.3.2.α. ελάχιστη επέκταση των 5,0 

μ- 

Προκειμένου να χορηγηθεί η παροχή ο αϊτών καταβάλ¬ 
λει: 

α) Την προαναφερόμενη στο άρθρο 3.1.2. προκαταβο¬ 
λή για έρευνα. 

β) Την δαπάνη εγκατάστασης της παροχής. 

γ) Το δικαίωμα σύνδεσης ανά παροχή με τον αγωγό δια¬ 
νομής. 

Σε περίπτωση σύνδεσης περισσότερων υδροληπτών 
ενός ακινήτου από μια ειδική παροχή, το δικαίωμα σύνδε¬ 
σης πολλαπλασιάζεται επί τον αριθμό των παροχών που 
δικαιούται το ακίνητο όπως αυτές προβλέπονται από το 
άρθρο 2.2.4., το δε ύψος του καθορίζεται με απόφαση του 
Δ.Σ. της ΕΥΔΑΠ. 

δ) Τη μετωπική εισφορά 

Η μετωπική εισφορά υπολογίζεται επί της αξίας της πα¬ 
ροχής σαν ποσοστό που καθορίζεται με απόφαση του 
Δ.Σ. της ΕΥΔΑΠ. 

Τα παραπάνω ισχύουν και όταν οι παροχές τοποθετού¬ 
νται μακριά από τα ακίνητα. 

ε) Την εγγύηση χρήσης του υδρομετρητή. 

Η εγγύηση χρήσης αναπροσαρμόζεται με απόφαση του 
Δ.Σ. της ΕΥΔΑΠ. 

Η εγγύηση χρήσης επιστρέφεται άτοκα, όταν ζητηθεί 
από τον ιδιοκτήτη του ακινήτου, μετά την ικανοποίηση αι¬ 
τήματος του για κατάργηση της παροχής. 

στ) Τους έμμεσους φόρους, τέλη και λοιπές δαπάνες 
που καταβλήθηκαν υπέρ τρίτων (ΦΠΑ, δαπάνες έκδοσης 
αδειών τομής οδοστρώματος κλπ.). 

ζ) Την εγγύηση κατανάλωσης. 

Κατά την χορήγηση ειδικών και προσωρινών παροχών 
εισπράττεται υποχρεωτικά εγγύηση κατανάλωσης, το 
ύψος της οποίας καθορίζεται με απόφαση του Δ.Σ. της 
ΕΥΔΑΠ και επιστρέφεται άτοκα μετά την κατάργηση της 
παροχής και εφόσον τακτοποιηθούν οι πάσης φύσεως 
οφειλές. 


Επίσης είναι δυνατή η είσπραξη εγγύησης κατανάλω¬ 
σης και σε περιπτώσεις κοινών παροχών. Οι προϋποθέ¬ 
σεις, η διαδικασία είσπραξης και επιστροφής, καθώς και 
το ύψος της εγγύησης αυτής, καθορίζεται με απόφαση 
του Δ.Σ. της ΕΥΔΑΠ. 

Γ ενικά για την καταβολή της προϋπολογιζόμενης, σύμ¬ 
φωνα με τα παραπάνω δαπάνης, ορίζεται προθεσμία έξι 
(6) μηνών από την ημερομηνία ειδοποίησης. Αν η καταβο¬ 
λή αυτή δεν γίνει εμπρόθεσμα, η αίτηση ακυρώνεται. Από 
την στιγμή που καταβλήθηκε η προϋπολογισθείσα δαπά¬ 
νη, η προθεσμία εκτέλεσης του έργου καθορίζεται με βά¬ 
ση τα προβλεπόμενα στη διάταξη του άρθρου 2 παρά¬ 
γραφος 6 του Χάρτη Υποχρεώσεων της ΕΥΔΑΠ προς 
τους Καταναλωτές. 

3.1.4. Δαπάνη επέκτασης - μετατόπισης αγωγών 

Όπου για την υδροδότηση του ακινήτου απαιτείται επέ¬ 
κταση του δικτύου σύμφωνα μετά άρθρα 2.3.2. και 2.3.4. 
ο αϊτών καταβάλειτο ποσόντου προϋπολογισμού της ερ¬ 
γασίας που του αναλογεί, όπως αυτός αναφέρεται παρα¬ 
κάτω, και συντάχθηκε απάτην αρμόδια Υπηρεσία της ΕΥ- 
ΔΑΠ. 

Η δαπάνη των επεκτάσεων αγωγών για τοποθέτηση κοι¬ 
νών παροχών σε περιοχές εντός εγκεκριμένου σχεδίου, 
βαρύνει τον αιτούντα σε ποσοστό που καθορίζεται με βά¬ 
ση απόφαση του Δ.Σ. της ΕΥΔΑΠ η οποία εκδίδεται κατ’ 
έτος μετά από αιτιολογημένη εισήγηση των αρμοδίων Τε¬ 
χνικών Διευθύνσεών της. 

Η δαπάνη επέκτασης αγωγών για τοποθέτηση ειδικών 
παροχών και Πυροσβεστικών Παροχών, βαρύνει τον αι- 
τούντα. 

Η δαπάνη για τις υδραυλικές, χωματουργικές και οικο¬ 
δομικές εργασίες και η δαπάνη γιατην προμήθεια των υλι¬ 
κών των έργων του άρθρου 2.3.2.στ., βαρύνει τους αιτού- 
ντες. 

Η δαπάνη των επεκτάσεων και όλων των απαιτού μενών 
τεχνικών έργων του άρθρου 2.3.4. βαρύνει αποκλειστικά 
τον αιτούντα. 

Η δαπάνη της μετατόπισης των αγωγών των περιπτώ¬ 
σεων (α) και (γ) του άρθρου 2.4.9. βαρύνει την ΕΥΔΑΠ, 
ενώ της περίπτωσης (β) βαρύνει τον φορέα, ή το νομικό ή 
φυσικό πρόσωπο, που προκαλείτην μετατόπιση. 

Εάν μετά την ολοκλήρωση των εργασιών, προκύψει από 
τα επιμετρητικά στοιχεία, διαφοροποίηση της τελικής συ¬ 
νολικής δαπάνης σε σχέση με την προϋπολογισθείσα, εκ- 
δίδεται ο τελικός λογαριασμός ο δε αιτούμενος την επέ¬ 
κταση χρεώνεται ή πιστώνεται με την τυχόν διαφορά που 
προκύπτει, κατά το μέρος που του αναλογεί. 

Η ΕΥΔΑΠ έχει δικαίωμα να χρεώνει ή να πιστώνει το πο¬ 
σό της διαφοράς, στο λογαριασμό ύδρευσης του αιτού- 
ντος. Στον προϋπολογισμό και τον απολογισμό της δαπά¬ 
νης επέκτασης, περιλαμβάνονται πλέον του νομίμου ερ¬ 
γολαβικού οφέλους, γενικά και απρόβλεπτα έξοδα, σε 
ποσοστό καθοριζόμενο από το Δ.Σ. της ΕΥΔΑΠ, σύμφω¬ 
να με τις ισχύουσες διατάξεις. 

Αν κατά την εκτέλεση του έργου διαπιστωθεί ότι, λόγω 
εμφάνισης απροβλέπτων εμποδίων ή καταστάσεων, πρό¬ 
κειται να προκύψει σημαντική υπέρβαση του προϋπολο¬ 
γισμού, η ΕΥΔΑΠ έχει δικαίωμα να διακόψει την εκτέλεση 
των εργασιών και να καλέσει τον αιτούντα να καταβάλει 
την επιπλέον απαιτούμενη δαπάνη για την συνέχιση του 
έργου. 

Στην δαπάνη επέκτασης συμψηφίζονται η μετωπική ει¬ 
σφορά και τα δικαιώματα σύνδεσης. Το τμήμα του αγω- 

γού που τοποθετήθηκε με αυτό τον τρόπο, ανήκει κατά 
κυριότητα στην ΕΥΔΑΠ, η οποία έχει το δικαίωμα να το 
χρησιμοποιήσει μελλοντικά για την ύδρευση και άλλων 
ακινήτων. Επίσης η ΕΥΔΑΠ έχει το δικαίωμα, για την εξυ¬ 
πηρέτηση μελλοντικών αναγκών ύδρευσης, να τοποθετή¬ 
σει αγωγό διαμέτρου μεγαλύτερης από αυτή που απαιτεί 
η ύδρευση του αιτούντος. Στην περίπτωση αυτή, ο αϊτών 
χρεώνεται μόνο με τον αγωγό και τα υλικά που απαιτεί η 
ύδρευσή του, ενώ για την διαφορά κόστους διαμέτρου 
και υλικών, βαρύνεται η ΕΥΔΑΠ. Σημειώνεται πως η ελά¬ 
χιστη διάμετρος των αγωγών της ΕΥΔΑΠ είναι αυτή των 
100 χλστ. ή η πλησιέστερη προς αυτή ανάλογα με το υλι¬ 
κό κατασκευής τους, με την εξαίρεση του άρθρου 2.1. 

Γενικά για την καταβολή της προϋπολογιζόμενης δαπά¬ 
νης ορίζεται προθεσμία καταβολής έξι (6) μηνών. Αν η κα¬ 
ταβολή της προϋπολογισθείσας δαπάνης δεν γίνει 
εμπρόθεσμα, η αίτηση ακυρώνεται. 

3.1.5. Αξία μεταφοράς, ανύψωσης, καταβίβασης, μετα¬ 
τόπισης παροχής. 

α) Το κόστος της μεταφοράς, της ανύψωσης, της κατα¬ 
βίβασης κοινής παροχής, καθορίζεται κατ’ αποκοπή με 
απόφαση του Δ.Σ. της ΕΥΔΑΠ, έπειτα από εισήγηση της 
αρμόδιας Υπηρεσίας. Για ειδικές παροχές προϋπολογίζε¬ 
ται η δαπάνη και το έργο χρεώνεται απολογιστικά. 

β) Σύμφωνα με όσα αναφέρονται στο άρθρο 2.4.1.α. ο 
υδρευόμενος είναι υποχρεωμένος να ζητήσει την μετα¬ 
φορά της παροχής καιναπροκαταβάλειτη σχετική δαπά¬ 
νη. Σε περίπτωση αδιαφορίαςτου υδρευόμενου η ΕΥΔΑΠ 
τον ειδοποιεί εγγράφως σχετικά, και του ορίζει προθε¬ 
σμία ενός μηνός για την υποβολή αίτησης μεταφοράς της 
παροχής. Αν η προθεσμία αυτή περάσει χωρίς καμία 
ενέργεια του υδρευόμενου, τότε η ΕΥΔΑΠ έχει το δικαίω¬ 
μα να εκτελέσει το έργο αυτεπάγγελτα και να χρεώσει τον 
υδρευόμενο με τη σχετική δαπάνη. Σε περίπτωση μη 
εμπρόθεσμης εξόφλησης του παραπάνω ποσού, αυτό 
χρεώνεται στο λογαριασμό ύδρευσης του υδρευόμενου 
και εισπράττεται μαζί με την αξία του καταναλωθέντος νε¬ 
ρού. Η μη πληρωμή του λογαριασμού αυτού, συνεπάγε¬ 
ται την διακοπή της υδροδότησης. 

γ) Η δαπάνη για μεταφορές, ανυψώσεις, καταβιβάσεις, 
προσαρμογές, μετατροπές και μετατοπίσεις παροχών 
καταβάλλεται σύμφωνα με τα αναφερόμενα στα άρθρα 
2.4.1., 2.4.2., 2.4.3., 2.4.4. και 2.4.5. 

δ) Γενικά η ΕΥΔΑΠ έχει δικαίωμα να αναγράφει στον λο¬ 
γαριασμό ύδρευσης, κάθε δαπάνη που βαρύνειτον υδρο¬ 
λήπτη για οποιαδήποτε εργασία και να την εισπράττει μα¬ 
ζί με την αξία του καταναλισκόμενου νερού. Σε περιπτώ¬ 
σεις μεγάλων ποσών είναι δυνατή η κατανομή του σε 
περισσότερες δόσεις κατά την κρίση της αρμόδιας Διεύ¬ 
θυνσης. Αν δεν εξοφληθεί ο λογαριασμός εμπρόθεσμα 
ισχύουν οι σχετικές κυρώσεις του άρθρου 3.2.4. 

3.1.6. Ματαίωση τοποθέτησης παροχής, επέκτασης 
αγωγού. 

Αν ο αϊτών έχει προκαταβάλει την δαπάνη παροχής ή 
επέκτασης και ζητήσειτην ματαίωση του έργου, τότε έχει 
δικαίωμα να ζητήσει να του επιστραφούν τα εξής ποσά: 

α) Αν η παροχή δεν έχει τοποθετηθεί, όλο το ποσό πλην 
της δαπάνης για την έρευνα και τον Φ.Π.Α. που αντιστοι¬ 
χεί σε αυτήν. Το ίδιο ισχύει και στην περίπτωση επέκτασης 
του δικτύου, εφόσον δεν έχει αρχίσει η εκτέλεση του έρ¬ 
γου. 

β) Σε περίπτωση επέκτασης αγωγού που έχει αρχίσει να 
εκτελείται, επιστρέφεται η διαφορά που τυχόν θα προκύ- 


ψει μετά τον απολογισμό του τμήματος του έργου που 
έχει εκτελεσθεί. Τα παραπάνω ισχύουν και στην περίπτω¬ 
ση που η ματαίωση του έργου οφείλεται σε απρόβλεπτα 
εμπόδια. 

3.1.7. Κατάργηση παροχής. 

α) Η δαπάνη για την κατάργηση παροχής που προβλέ- 
πεται στο άρθρο 2.4.7.α., βαρύνειτον ιδιοκτήτη του ακι¬ 
νήτου. 

β) Η δαπάνη για την κατάργηση της παροχής που προ- 
βλέπεται στο άρθρο 2.4.7.β., βαρύνειτον φορέα υπέρτου 
οποίου έγινε η απαλλοτρίωση. 

γ) Η δαπάνη για την κατάργηση της παροχής που προ- 
βλέπεται στο άρθρο 2.4.7.γ. βαρύνει τον ιδιοκτήτη του 
ακινήτου 

Σε όλες τις παραπάνω περιπτώσεις, οι καταβληθείσες 
εγγυήσεις επιστρέφονται στον ιδιοκτήτη του ακινήτου, 
μετά την εξόφληση των πάσης φύσεως οφειλών, ο οποί¬ 
ος δεν διατηρεί πλέον κανένα δικαίωμα στην καταργημέ- 
νη παροχή. 

3.1.8. Διακοπές υδροδότησης. 

Η δαπάνη για διακοπές υδροδότησης σύμφωνα με τα 
άρθρα 2.4.10. και 2.4.11., καθορίζεται με απόφαση του 
Δ.Σ. της ΕΥΔΑΠ. 

3.2. Τιμολόγια ύδρευσης- υδρομετρητές - εξόφληση 
λογαριασμών - επιμερισμός κατανάλωσης - βλάβες στα 
δίκτυα. 

3.2.1. Η τιμή μονάδοςτου νερού, το πάγιο τέλος και το 
ύψος της ελάχιστης μηνιαίας υποχρεωτικής κατανάλω¬ 
σης διαμορφώνεται σύμφωνα με τα οριζόμενα στην ισχύ- 
ουσα νομοθεσία. 

Το μέτρο της υποχρεωτικής αυτής κατανάλωσης ανα¬ 
στέλλεται για όσο χρόνο έχει γίνει διακοπή της υδροδό¬ 
τησης, με αφαίρεση μετρητή αυτεπαγγέλτως, ή με αίτη¬ 
ση του πελάτη. 

3.2.2. Κατηγορίες τιμολογίων ύδρευσης. 

Α) Γενικό τιμολόγιο. 

Β) Ειδικά τιμολόγια 

α) Κατηγορία II Βιομηχανικό - Επαγγελματικό, 
β) Κατηγορία III Δημόσιο - Δημοτικό - Κοινοτικό, 
γ) Κατηγορία IV Κοινοχρήστων κρουνών, 
δ) Κατηγορίαν Φιλανθρωπικό, 
ε) Κατηγορία VI Ενίσχυσης δικτύων Δήμων Κοινοτήτων, 
στ) Κατηγορία VII Εφοδιασμού πλοίων, 
ζ) Κατηγορία VIII Πυροσβεστικών παροχών, 
η) Κατηγορία IX Αδιύλιστου νερού. 

3.2.3. Περιπτώσεις χορήγησης κατά κατηγορία 
Α) Γενικό τιμολόγιο. 

Το τιμολόγιο αυτό χορηγείται υποχρεωτικά σε όλους 
τους υδρολήπτες πλην των περιπτώσεων στις οποίες 
εφαρμόζονται τα πιο κάτω ειδικά τιμολόγια. 

Β) Ειδικά τιμολόγια, 
α) Επαγγελματικό τιμολόγιο. 

Το επαγγελματικό τιμολόγιο χορηγείται έπειτα από αί¬ 
τηση του πελάτη σε ειδικές βιομηχανίες, βιοτεχνίες και 
λοιπές επιχειρήσεις, στις οποίες το νερό αποτελεί απο¬ 
φασιστικό παράγοντα στην διαδικασία παραγωγής των 
προϊόντων τους ή των παρεχόμενων Υπηρεσιών τους και 
εφόσον οι επιχειρήσεις αυτές παρουσίασαν κατά το αμέ¬ 
σως προηγούμενο της χορήγησης εξάμηνο, μέση μηνιαία 
πραγματική κατανάλωση τουλάχιστον 100 μ 3 . Ειδικότερα 
για τις εργοταξιακές παροχές η μέση πραγματική μηνιαία 
κατανάλωση πρέπει να είναι τουλάχιστον 300 μ 3 . 

Σε περίπτωση νεοσυσταθεισών επιχειρήσεων ή νέων 

εργοταξίων το προαναφερθέν χρονικό διάστημα περιορί¬ 
ζεται στους τρεις (3) μήνες, εκτός αν η κατανάλωση του 
πρώτου μήνα υπερβαίνει τα 500 μ 3 , οπότε περιορίζεται 
στον ένα μήνα. 

Η εφαρμογή του επαγγελματικού τιμολογίου, το οποίο 
εγκρίνεται από την αρμόδια Διεύθυνση της ΕΥΔΑΠ, θα 
αρχίζει από την έκδοση του επόμενου λογαριασμού, από 
την ημερομηνία υποβολής της αίτησης από τον ενδιαφε¬ 
ρόμενο. 

Το ειδικό αυτό τιμολόγιο θα το στερείται η επιχείρηση 
εφόσον ο μέσος όρος των μηνιαίων πραγματικών κατα¬ 
ναλώσεων στη διάρκεια ενός ημερολογιακού έτους, δια¬ 
μορφωθεί κάτω του προαναφερθέντος ορίου. Στην περί¬ 
πτωση που οι μηνιαίες καταναλώσεις υπολείπονται του 
ανωτέρω ορίου, το όριο αυτό θα χρεώνεται ως υποχρεω¬ 
τική κατανάλωση. 

Δεν χορηγείται επαγγελματικό τιμολόγιο σε επιχειρή¬ 
σεις που χρησιμοποιούν το νερό για υποβοηθητικές για 
την λειτουργία τους δραστηριότητες (πύργοι ψύξεως, 
κλιματιστικά, πισίνες, κήποι κλπ.). 

Σε περίπτωση που ακίνητο ενιαίας επαγγελματικής χρή¬ 
σης υδροδοτείται από περισσότερες της μίας παροχές, 
γίνεται υποχρεωτικά αθροιστική χρέωση των καταναλώ¬ 
σεων όλων των παροχών σε μία έξαυτών, εκδιδομένων 
των υπολοίπων λογαριασμών μόνο με το πάγιο τέλος. 

β) Δημόσιο - Δημοτικό. 

Το τιμολόγιο αυτό χορηγείται στις Δημόσιες Υπηρεσίες 
τα Ν.Π.Δ.Δ. και τους ΟΤΑ, σε κτίρια, εγκαταστάσεις, ακί¬ 
νητα και χώρους πρασίνου, που χρησιμοποιούνται από 
τους φορείς αυτούς για αποκλειστική τους χρήση και για 
τον σκοπό για τον οποίο χορηγήθηκαν. 

Δεν χορηγείται Δημόσιο - Δημοτικό τιμολόγιο για επι¬ 
χειρηματικές δραστηριότητες των παραπάνω φορέων. 

γ) Κοινοχρήστων κρουνών. 

Το τιμολόγιο αυτό χορηγείται σε όσους κοινόχρηστους 
κρουνούς εξακολουθούν να υφίστανται, μέχρι την δημο¬ 
σίευση του παρόντος. 

δ) Φιλανθρωπικό. 

Το τιμολόγιο αυτό χορηγείται σε φιλανθρωπικά σωμα¬ 
τεία ειδικώς αναγνωρισμένα κατά την έννοια του Ν. Δ. 
1111 της 8/11.2.72 (Α23) περί φιλανθρωπικών σωματείων, 
καθώς και των κοινωφελών ιδρυμάτων των συσταθέντων 
κατά την έννοια του Α.Ν. 2039/39. 

ε) Ενίσχυσης δικτύων Δήμων και Κοινοτήτων. 

Τ ο τιμολόγιο αυτό εφαρμόζεται σε περιπτώσεις εξ ολο¬ 
κλήρου ή εν μέρει τροφοδότησης Δημοτικών ή Κοινοτι¬ 
κών δικτύων. 

Απαγορεύεται η χρήση του διατιθέμενου νερού για σκο¬ 
πούς άλλους από τους προβλεπόμενους στη σχετική 
σύμβαση. 

στ) Εφοδιασμού πλοίων. 

Τ ο τιμολόγιο αυτό χορηγείται αποκλειστικά και μόνο για 
τον εφοδιασμό πλοίων. 

ζ) Πυροσβεστικών παροχών. 

Το τιμολόγιο αυτό χορηγείται σε ακίνητα που συνδέο¬ 
νται με ιδιαίτερη παροχή για πυροσβεστική χρήση. 

η) Αδιύλιστου νερού. 

Το τιμολόγιο αυτό χορηγείται σε ειδικές περιπτώσεις 
μετά από απόφαση του Δ.Σ. της ΕΥΔΑΠ. 

Η έγκριση χορήγησης των τιμολογίων όλων των κατη¬ 
γοριών, γίνεται από την αρμόδια Διεύθυνση της ΕΥΔΑΠ. 
Ειδικά για τις περιπτώσεις (β) έως και (η) του παρόντος 
άρθρου, απαιτείται αποκλειστική υδροδότησητου αιτού- 


ντος και μόνον από την συγκεκριμένη παροχή 

Στην περίπτωση που έχει χορηγηθεί ειδικό τιμολόγιο και 
το νερό χρησιμοποιείται για χρήση μη αντιστοιχούσα στο 
τιμολόγιο αυτό, η ΕΥΔΑΠ προβαίνει στην διακοπή της χο¬ 
ρήγησης του ειδικού αυτού τιμολογίου και στην εφαρμο¬ 
γή του γενικού τιμολογίου, απότον πρώτο, μετά τον εντο¬ 
πισμό της αυθαιρεσίας, λογαριασμό που θα εκδοθεί. Αν η 
τιμή μονάδος του προβλεπόμενου για την πραγματική αυ¬ 
τή χρήση τιμολογίου είναι ανώτερη αυτής του χορηγηθέ- 
ντος, η ΕΥΔΑΠ, πέραντωνπαραπάνω, χρεώνει τον υδρευ¬ 
όμενο με το πενταπλάσιο της μεγαλύτερης μηνιαίας 
πραγματοποιηθείσας κατανάλωσης κατά το προηγούμε¬ 
νο προ του εντοπισμού δωδεκάμηνο, τιμολογούμενο με 
το τιμολόγιο της ανώτερης αυτής τιμής μονάδος. 

Τέλος, αν ο υδρευόμενος δεν δικαιούται χορήγηση πα¬ 
ροχής για την πραγματοποιούμενη χρήση, η ΕΥΔΑΠ προ¬ 
βαίνει κατόπιν ειδοποίησης στην διακοπή της υδροδότη- 
σης. 

3.2.4. Ο υδρευόμενος έχει υποχρέωση να εξοφλεί την 
αξία του νερού που κατανάλωσε βάσει των ενδείξεων του 
υδρομετρητή της παροχής του, καθώς και κάθε σχετική 
νόμιμη επιβάρυνση που αναγράφεται στο έντυπο του λο¬ 
γαριασμού που του αποστέλλεται. Οι ημερομηνίες κατα¬ 
μέτρησης των καταναλώσεων των υδροληπτών όλων των 
κατηγοριών, καθώς και η έκδοση των λογαριασμών, κα¬ 
θορίζεται με απόφαση του Δ.Σ. της ΕΥΔΑΠ. Η ΕΥΔΑΠ δεν 
υποχρεούται να αποστέλλει λογαριασμούς επί αποδείξει, 
αλλά με απλή ταχυδρομική αποστολή ή οποιοδήποτε άλ¬ 
λο μέσο καθοριζόμενο από αυτήν. 

Σε περίπτωση απώλειας του λογαριασμού ο καταναλω¬ 
τής είναι υποχρεωμένος να απευθύνεται στο αρμόδιο Πε¬ 
ριφερειακό Κέντρο της ΕΥΔΑΠ, προκειμένου να του χο¬ 
ρηγηθεί αντίγραφο αυτού. Σε κάθε περίπτωση η μη πα¬ 
ραλαβή του λογαριασμού δεν απαλλάσσει τον 
υδρευόμενο από τις νόμιμες συνέπειες της μη εμπρόθε¬ 
σμης εξόφλησής του. Η εξόφληση του λογαριασμού γί¬ 
νεται μέχρι και την οριζόμενη ημερομηνία, που αναγρά¬ 
φεται στο αποστελλόμενο έντυπο του λογαριασμού, στα 
κατά τόπους ταμεία της ΕΥΔΑΠ, καθώς και στα ταμεία 
των συμβεβλημένων με αυτήν φορέων. Μετά την παρα¬ 
πάνω ημερομηνία ο λογαριασμός εξοφλείται μόνο στατα- 
μείατου αρμόδιου Περιφερειακού Κέντρου της ΕΥΔΑΠ. 
Αν ο λογαριασμός, ανεξάρτητα από το ύψος και τη φύση 
της οφειλής, δεν εξοφληθεί μέχρι την οριζόμενη σε αυτόν 
ημερομηνία, η ΕΥΔΑΠ έχει δικαίωμα να εκδώσει, χωρίς 
άλλη ειδοποίηση, εντολή διακοπήςτης υδροδότησηςτου 
ακινήτου και συγχρόνως να χρεώσει τον υδρευόμενο με 
πρόσθετο ποσό, καθοριζόμενο με απόφαση του Δ.Σ. της 
ΕΥΔΑΠ. 

Το ποσό αυτό που αντιστοιχεί στο άθροισμα των απαι- 
τούμενων δαπανών για διοικητικές και τεχνικές εργασίες, 
εισπράττεται με το σύνολο των υφιστάμενων οφειλών 
εφόσον έχει ολοκληρωθεί η διαδικασία διακοπής της 
υδροδότησης, ή εφόσον αυτή δεν πραγματοποιήθηκε λό¬ 
γω φυσικών ή τεχνικών εμποδίων. Αν η εξόφληση του λο¬ 
γαριασμού γίνει πριν την ολοκλήρωση της διαδικασίας 
διακοπής, καταβάλλεται μέρος του ποσού που αντιστοι¬ 
χεί στις δαπάνες για διοικητικές εργασίες. Αν ο υδρευό¬ 
μενος παραβιάσει πραγματοποιηθείσα διακοπή υδροδό¬ 
τησης, η ΕΥΔΑΠ έχει δικαίωμα να αφαιρέσει τον υδρομε¬ 
τρητή της παροχής χωρίς άλλη ειδοποίηση και να 
χρεώσει τον υδρευόμενο, πέραν του προαναφερόμενου 
ποσού, με πρόσθετο ποσό που καθορίζεται επίσης με 

απόφαση του Δ.Σ. της ΕΥΔΑΠ και το οποίο συνεισπράτ- 
τεται με το σύνολο των υφιστάμενων οφειλών. 

Σε κάθε περίπτωση η επανυδροδότηση του ακινήτου 
μετά την πραγματοποίηση της διακοπής, και την αφαίρε¬ 
ση ή μη του υδρομετρητή, πραγματοποιείται μόνο μετά 
την εξόφληση του συνόλου των υφιστάμενων οφειλών και 
των προαναφερθέντων πρόσθετων ποσών. 

3.2.5. Οι υδρομετρητές βάσει των οποίων υπολογίζεται 
η κατανάλωση είναι κατασκευασμένοι, όπως αναφέρεται 
στο άρθρο 2.6., σύμφωνα με τους επίσημους κανονι¬ 
σμούς, έχουν δοκιμαστεί για την ακρίβεια των ενδείξεών 
τους πριν εγκατασταθούν, και αποτελούντο βασικό τεκ¬ 
μήριο της κατανάλωσης που πραγματοποιήθηκε. 

Ο υδρευόμενος έχει το δικαίωμα να ζητήσει τον έλεγχο 
της καλής λειτουργίας του υδρομετρητή, παρουσία του, 
στο ειδικό προς τούτο Εργαστήριο Υδρομετρητών της 
ΕΥΔΑΠ. Γιατην αδιάλειπτη υδροδότησητου ακινήτου, το¬ 
ποθετείται νέος υδρομετρητής, ο οποίος παραμένει και 
μετά την ολοκλήρωση του ελέγχου του προηγούμενου 
υδρομετρητή. 

Εάν κατά τον έλεγχο διαπιστωθεί ότι η απόκλιση του 
υδρομετρητή βρίσκεται εντός των ορίων ανεκτής απόκλι¬ 
σης, όπως αυτά καθορίζονται από τις εκάστοτε ισχύου- 
σες αποφάσεις των αρμοδίων φορέων, τότε ο υδρευόμε¬ 
νος βαρύνεται με τη δαπάνη της δοκιμής. Σε αντίθετη πε¬ 
ρίπτωση η σχετική δαπάνη βαρύνει την ΕΥΔΑΠ. Εάν 
διαπιστωθεί ότι ο υδρομετρητής λειτουργεί με απόκλιση 
μεγαλύτερη του θετικού ορίου, ακολουθείται η διαδικα¬ 
σία αναμόρφωσης του λογαριασμού υδροληψίας, κατά 
τα οριζόμενα με απόφαση του Δ.Σ. της ΕΥΔΑΠ. 

Σε περίπτωση που διαπιστωθεί, από το Εργαστήριο 
Υδρομετρητών, ότι ο υδρομετρητής έχει παραβιαστεί και 
έχουν αλλάξειτα μετρολογικά χαρακτηριστικά του, ή έχει 
καταστραφεί μερικώς ή ολικώς, τότε ισχύουν οι προβλε- 
πόμενες, στο άρθρο 4.1. του παρόντος, κυρώσεις. 

Σύμφωνα μετά αναφερόμενα στο άρθρο 2.4.8. η δαπά¬ 
νη αντικατάστασης του υδρομετρητή σε κάθε περίπτωση 
βαρύνει τον υδρευόμενο, εκτός εάν απαιτηθεί αντικατά¬ 
σταση από υπαιτιότητα της ΕΥΔΑΠ. 

Η ΕΥΔΑΠ δεν έχει καμία ευθύνη αν η κατανάλωση ή μέ¬ 
ρος αυτής οφείλεται σε διαρροή από βλάβη των εσωτερι¬ 
κών εγκαταστάσεων, όπως αυτές καθορίζονται στο άρ¬ 
θρο 2.5.1. του παρόντος, ή σε οποιαδήποτε άλλη αιτία. Ο 
υδρευόμενος έχει υποχρέωση να καταβάλει την αξία της 
κατανάλωσης, όπως αυτή καταγράφεται από τον υδρο¬ 
μετρητή. 

Κατ’ εξαίρεση, και μόνο σε περιπτώσεις αφανών διαρ¬ 
ροών, οφειλόμενων σε βλάβες των εσωτερικών εγκατα¬ 
στάσεων των ακινήτων, και εφόσον αυτές πιστοποιηθούν 
από την αρμόδια τεχνική Υπηρεσία της ΕΥΔΑΠ, δύναταιη 
ΕΥΔΑΠ να προβαίνει σε μερική μείωση των λογαριασμών 
υδροληψίας. Η διαδικασία μείωσης των λογαριασμών αυ¬ 
τών, καθορίζεται με απόφαση του Δ.Σ. της ΕΥΔΑΠ. 

3.2.6. Αν διαπιστωθεί ότι ο υδρομετρητής έπαψε να λει¬ 
τουργεί ή λειτουργεί ελαττωματικά, η ΕΥΔΑΠ έχει δικαίω¬ 
μα να χρεώνει τον υδρευόμενο με τεκμαρτή κατανάλωση, 
με βάση στοιχεία που προκύπτουν από προηγούμενες κα¬ 
ταναλώσεις, καταναλώσεις αντίστοιχου χρονικού διαστή¬ 
ματος, καταναλώσεις καταγραφόμενες από τον νέο 
υδρομετρητή και άλλα στοιχεία που αυτή θα κρίνει προ¬ 
σφορότερα. 

Επίσης αν κατά το διάστημα της λήψης των ενδείξεων 
διαπιστωθεί ότι το φρεάτιο είναι σκεπασμένο, ή για οποι¬ 


οδήποτε λόγο δεν είναι δυνατή η πρόσβαση σε αυτό, η 
ΕΥΔΑΠ έχει το δικαίωμα να χρεώνει τον υδρευόμενο με 
τεκμαρτή κατανάλωση μέχρι να γίνει δυνατή η λήψη 
πραγματικής ένδειξης, οπότε θα γίνει αναμόρφωση του 
λογαριασμού. 

Η ΕΥΔΑΠ δεν έχει καμία ευθύνη για οποιαδήποτε ζημιά 
προκληθεί από διαρροή, κατά το χρονικό διάστημα που 
το φρεάτιο θαπαραμείνει σκεπασμένο. Έχει επίσης το δι¬ 
καίωμα, σε περίπτωση κάλυψηςτου φρεατίου, να απαιτή¬ 
σει από τον ιδιοκτήτη του ακινήτου την αποκάλυψή του ή 
να προβεί με προσωπικό της σε αυτήν, χρεώνοντας τον 
ιδιοκτήτη με την σχετική δαπάνη. 

3.2.7. Επιμερισμός της κατανάλωσης. 

Στις περιπτώσεις συνύδρευσης όπως αναφέρονται στο 
άρθρο 2.5.9., γίνεται επιμερισμός της κατανάλωσης ως 
εξής: 

α) Γ ια την περίπτωση του άρθρου 2.5.9.α. η κατανάλω¬ 
ση επιμερίζεται στο σύνολο των υδροληπτών, με απόφα¬ 
ση του Δ.Σ. της ΕΥΔΑΠ. 

β) Για την περίπτωση του άρθρου 2.5.9.β. και εφόσον 
έχει εξαντληθεί ο αριθμός των σε απόσταση χορηγούμε¬ 
νων παροχών, όπωςπροβλέπεταιστο άρθρο 2.3.1., δύνα- 
ται κατόπιν αιτήσεως των ενδιαφερομένων, να γίνει επι- 
μερισμός της κατανάλωσης, σύμφωνα με τον αριθμό των 
υδρευομένων από την συγκεκριμένη παροχή. 

Εφόσον οι τοποθετημένες σε απόσταση παροχές, 
υδροδοτούν από κοινού το σύνολο των ιδιοκτησιών του 
ακινήτου, τότε δύναται να επιμερισθεί το άθροισμα των 
καταναλώσεων των υφισταμένων παροχών, βάσει του 
αριθμού των υδροληπτών. 

γ) Για την περίπτωση του άρθρου 2.5.9.γ. δύναται κατό¬ 
πιν αιτήσεως των ιδιοκτητών ή του νομίμου εκπροσώπου 
της συνιδιοκτησίας, να επιμερισθεί η κατανάλωση του ακι¬ 
νήτου σύμφωνα με τον αριθμό των υδροληπτικών μονά¬ 
δων. Υδροληπτική μονάδα θεωρείται κάθε αυτοτελής χώ¬ 
ρος (ιδιοκτησία ή όροφος σε περίπτωση κοινών υδραυλι¬ 
κών υποδοχέων σε πολλές ιδιοκτησίες) που διαθέτει 
υδραυλικούς υποδοχείς (νιπτήρα, λεκάνη, μπανιέρα κλπ.). 

Εφόσον περισσότερες της μιάς παροχές υδροδοτούν 
από κοινού τις υδροληπτικές μονάδες ενός ακινήτου, τό¬ 
τε για τον επιμερισμό των καταναλώσεων εφαρμόζονται 
τα προβλεπόμενα στην παράγραφο (β) του παρόντος άρ¬ 
θρου. 

Σε όλες τις περιπτώσεις επιμερισμού, θα εφαρμόζεται η 
κατηγορία του γενικού τιμολογίου και θα εισπράττεται 
πάγιο τέλος για κάθε υδρολήπτη των περιπτώσεων (α) και 
(β) και για κάθε υδροληπτική μονάδα της περίπτωσης (γ). 

Γ ια να χορηγηθεί σε υδρολήπτη των ανωτέρω ακινήτων, 
τιμολόγιο διαφορετικής κατηγορίας, πρέπει να χορηγη¬ 
θεί ανεξάρτητη παροχή. 

3.3. Βλάβες από τρίτους στο δίκτυο της ΕΥΔΑΠ. 

Κάθε βλάβη που προκαλείται στο δίκτυο ή τις εγκατα¬ 
στάσεις της ΕΥΔΑΠ από τρίτους, αποκαθίσταται από αυ¬ 
τήν και η δαπάνη της πλήρους αποκατάστασης καταλογί¬ 
ζεται στους υπαίτιους. Η δαπάνη αυτή περιλαμβάνει έξο¬ 
δα επισκευής της βλάβης, την αξία του απωλεσθέντος 
νερού, καθώς και την αποθετική ζημιά. Ο όγκος του απω¬ 
λεσθέντος νερού, προσδιορίζεται με βάση την υφιστάμε¬ 
νη μεθοδολογία της υδραυλικής επιστήμης. 

Με απόφαση του Δ.Σ. της ΕΥΔΑΠ θα καθορισθεί ο τρό¬ 
πος υπολογισμού της ποσότητας του απωλεσθέντος νε¬ 
ρού, η κατηγορία του τιμολογίου που θα εφαρμοσθεί και 
η αξία της αποθετικής ζημιάς. 

ΑΡΘΡΟ 4 ΑΠΑΓΟΡΕΥΣΕΙΣ 

4.1. Λαθραία υδροληψία, κλοπή νερού 

Η σύνδεση παροχής, στην οποία δεν έχει τοποθετηθεί 
ακόμα υδρομετρητής ή από την οποία έχει αφαιρεθεί αυ¬ 
τός για οποιαδήποτε αιτία, με ενωτικό σωλήνα, είναι από¬ 
δειξη κλοπής νερού και τιμωρείται σύμφωνα με το άρθρο 
372 του Ποινικού Κώδικα. 

Απόδειξη κλοπής νερού αποτελεί επίσης η σύνδεση πυ¬ 
ροσβεστικής παροχής ή του εσωτερικού πυροσβεστικού 
δικτύου του ακινήτου, με τις εσωτερικές εγκαταστάσεις 
ύδρευσης αυτού, η χρήση πυροσβεστικής παροχής για 
οποιοδήποτε άλλο σκοπό πέραν αυτού για τον οποίο χο¬ 
ρηγήθηκε, η λήψη μη καταμετρούμενου νερού από κρου¬ 
νούς πυρόσβεσης και από παροχές ή κρουνούς ποτίσμα¬ 
τος δημοτικών, κοινοτικών ή δημοσίων χώρων πρασίνου. 

Απόδειξη κλοπής νερού θεωρείται και η πρόκληση βλά¬ 
βης στον υδρομετρητή από τον υδρευόμενο, τέτοιας που 
να καθίσταται αδύνατη η λήψη ενδείξεων. Στην περίπτω¬ 
ση αυτή ο υδρευόμενος χρεώνεται επιπλέον και με το πε¬ 
νταπλάσιο της δαπάνης επισκευής της βλάβης. 

Γενικά απόδειξη κλοπής νερού αποτελεί κάθε επέμβα¬ 
ση, συμπεριλαμβανομένης και της παραβίασης της 
σφραγίδας του υδρομετρητή ή της σφραγίδας πυροσβε¬ 
στικής φωλεάς του εσωτερικού πυροσβεστικού δικτύου 
του ακινήτου, η οποία αποσκοπεί στην λήψη μη τιμολο¬ 
γούμενου νερού ή στην μείωση των ποσοτήτων αυτού. 

Στις περιπτώσεις αυτές η ΕΥΔΑΠ έχει το δικαίωμα να 
διακόψει αμέσως την ύδρευση, χωρίς ευθύνη για οποια¬ 
δήποτε ζημιά προκύψει από την διακοπή αυτή στις εγκα¬ 
ταστάσεις του λαθραίου υδρολήπτη και να τον χρεώσει 
με το οκταπλάσιο της τεκμαρτής λαθραίας κατανάλωσης 
ή σε περιπτώσεις ανεγειρόμενων οικοδομών, με ποσότη¬ 
τα νερού ίση προς το 100%του όγκου της οικοδομής. 

Η τεκμαρτή κατανάλωση υπολογίζεται από την αρμόδια 
Υπηρεσία της ΕΥΔΑΠ, με αφετηρία την ημερομηνία τοπο¬ 
θέτησης της παροχής ή της αφαίρεσης του υδρομετρη¬ 
τή. 

4.2. Παράνομη χορήγηση νερού 

Απαγορεύεται στους υδρευόμενους η δωρεάν ή η επί 
πληρωμή χορήγηση νερού σε τρίτους. Στις περιπτώσεις 
αυτές η ΕΥΔΑΠ ειδοποιεί αυτόν που χορηγεί ή εμπορεύε¬ 
ται το νερό, για την διακοπή της χορήγησης ή της εμπο¬ 
ρίας. Αν ο υδρευόμενος δεν συμμορφωθεί μέσα σε διά¬ 
στημα ενός μηνός από την ειδοποίηση, η ΕΥΔΑΠ έχει το 
δικαίωμα να διακόψει την υδροδότησή του, χωρίς άλλη ει¬ 
δοποίηση και χωρίς ευθύνη για οποιαδήποτε ζημιά προ- 
κληθεί από τη διακοπή αυτή, στον υδρευόμενο ή στους 
πελάτες του. 

4.3. Λοιπές απαγορεύσεις 

4.3.1. Απαγορεύεται κάθε επέμβαση στις εγκαταστά¬ 
σεις ύδρευσης της ΕΥΔΑΠ. Ο παραβάτης διώκεται κατά 
το άρθρο 458 του Ποινικού Κώδικα. 

Αν προκληθεί βλάβη από την επέμβαση αυτή, ο δρά¬ 
στης διώκεται σύμφωνα με τα άρθρα 381 και 382 (παρά¬ 
γραφοι 1 και 2) του Ποινικού Κώδικα. 

4.3.2. Απαγορεύεται η γειτνίαση αγωγών ύδρευσης με 
αποχετευτικούς αγωγούς ή αγωγούς μεταφοράς χημι¬ 
κών ουσιών. Επίσης απαγορεύεται η διέλευση αποχετευ¬ 
τικών αγωγών ή αγωγών μεταφοράς χημικών ουσιών, πά¬ 
νω από αγωγούς ύδρευσης. Στην περίπτωση αυτή η ΕΥ- 
ΔΑΠ ζητά από τον έχοντα την κυριότητα των αγωγών που 
βρίσκονται σε ακατάλληλη θέση σε σχέση με τους αγω¬ 


γούς ύδρευσης, να τους μετατοπίσει μέσα σε ορισμένη 
προθεσμία. 

4.3.3. Απαγορεύεται η γειτνίαση εγκαταστάσεων 
ύδρευσης της ΕΥΔΑΠ με σηπτικούς ή απορροφητικούς 
βόθρους ή δεξαμενές χημικών ουσιών. Σε αυτή την περί¬ 
πτωση, η ΕΥΔΑΠ ζητά από τον κύριο των εγκαταστάσεων 
αυτών τη διακοπή της λειτουργίας τους και την αχρή- 
στευσή τους, με φροντίδα και δαπάνη του, σύμφωνα με 
τον ισχύοντα Κανονισμό Λειτουργίας Δικτύου υπονόμων 
και ακαθάρτων νερών περιοχής αρμοδιότητας ΕΥΔΑΠ ( 
Π.Δ. 6/86 - Φ.Ε.Κ. 3 Α /17-01-86), μέσα σε ορισμένη προ¬ 
θεσμία. 

Σε περίπτωση που ο κύριος των εγκαταστάσεων δεν τη¬ 
ρήσει τα αναφερόμενα στις παρ. 4.3.2. και 4.3.3. του πα¬ 
ρόντος, η ΕΥΔΑΠ θα διακόπτει πρώτα την παροχή του νε¬ 
ρού και στη συνέχεια τη σύνδεση του ακινήτου στο οποίο 
βρίσκονται αυτές με τον αγωγό αποχέτευσης, όπως ανα- 
φέρεται στον πιο πάνω Κανονισμό, μετά από προηγούμε¬ 
νη ειδοποίηση του κυρίου του ακινήτου. 

Οι ελάχιστες αποστάσεις των αγωγών ύδρευσης από 
τους αγωγούς και τις εγκαταστάσεις που αναφέρονται 
στα άρθρα 4.3.2. και 4.3.3. ορίζονται από την σχετική νο¬ 
μοθεσία ή από εγκυκλίους της ΕΥΔΑΠ. 

4.3.4. Απαγορεύεται η επέμβαση στις εγκαταστάσεις 
που ανήκουν στην κυριότητα της ΕΥΔΑΠ, εντός του φρε¬ 
ατίου της παροχής. Αν εξαιτίας της επέμβασης αυτής 
προκληθεί ζημιά στο φρεάτιο της παροχής και στις εγκα¬ 
ταστάσεις του, επισκευάζεται αυτή από την ΕΥΔΑΠ και η 
δαπάνη αποκατάστασης βαρύνει τον ιδιοκτήτη του 
υδρευόμενου ακινήτου. 

4.3.5. Απαγορεύεται απόλυτα η ένωση εσωτερικών 
εγκαταστάσεων που τροφοδοτούνται από διαφορετικές 
παροχές. Στην περίπτωση αυτή η ΕΥΔΑΠ έχει το δικαίω¬ 
μα διακοπής της υδροδότησης. 

ΠΑΡΑΡΤΗΜΑ 
Α. ΟΡΙΣΜΟΙ 

1. Παροχή: 

Εγκατάσταση που συνδέει το υδροδοτούμενο ακίνητο 
με τον αγωγό του δικτύου ύδρευσης. 

Όσον αφορά την αρμοδιότητα της ΕΥΔΑΠ, η εγκατά¬ 
σταση υφίσταται μέχρι τα όρια που προβλέπονται από το 
άρθρο 2.5.1. 

Ο όρος παροχή αναφέρεται στην τεχνική εγκατάσταση 
και δεν σχετίζεται με την υδραυλική έννοια της παροχής 
που ορίζεται σαν την κατανάλωση νερού στην μονάδατου 
χρόνου. 

2. Δεξαμενή αναρρύθμισης - αποθήκευσης: 

Οι δεξαμενές αναρρύθμισης αναφέρονται στην αποθή¬ 
κευση νερού, κατά την ύφεση της κατανάλωσης, στη 
διάρκεια του 24ώρου και χρησιμεύουν για την ικανοποίη¬ 
ση της υψηλής κατανάλωσης στις ώρες αιχμής. Οι δεξα¬ 
μενές αποθήκευσης αναφέρονται κυρίως στην αποθή¬ 
κευση νερού για αντιμετώπιση εκτάκτων περιστατικών 
(πυρκαϊά, μεγάλες βλάβες, κλπ.) 

3. Αγωγός τροφοδοτικός - διανομής: 

Ο ορισμός του αναφέρεται στο άρθρο 2.1. 

4. Μικρός και μεγάλος πολλαπλός διανομέας: 

Αναφέρεται στο νέο τρόπο υδροληψίας και είναι ο σω¬ 
λήνας εκ πολυαιθυλενίου που τροφοδοτείται από τον 
αγωγό διανομής, μέσω του αγωγού υδροληψίας και κα¬ 
τανέμει τις παροχές στα ακίνητα. 

Ο μικρός πολλαπλός διανομέας αναφέρεται στην υδρο- 
δότηση μέχρι και τριών (3) υδροληπτών, ο δε μεγάλος σε 
περισσότερους. 

5. Λεωφορειακή γραμμή: 

Δρόμος από τον οποίο διέρχεται λεωφορείο δημοτικό ή 
του σημερινού ΟΑΣΑ. 

6. Ονομαστική - εξωτερική - εσωτερική διάμετρος αγω¬ 
γού: 

Ο πρώτος όρος είναι θεωρητικός και αναφέρεται στην 
εμπορική ονομασία των διαμέτρων των αγωγών, ανε¬ 
ξαρτήτως υλικού. Οι όροι εξωτερική - εσωτερική διάμε¬ 
τρος αναφέρονται στην διάμετρο του αγωγού, συμπερι¬ 
λαμβανομένου ή όχι του πάχους του τοιχώματος του 
αγωγού. 


7. Τεκμαρτή κατανάλωση: 

Σε περίπτωση αδυναμίας καταγραφής της ένδειξης του 
υδρομετρητή για την εξαγωγή της κατανάλωσης, λόγω 
τεχνικών, φυσικών ή άλλων εμποδίων, καταγράφεται σαν 
κατανάλωση η πιθανολογούμενη «τεκμαιρόμενη» από πα¬ 
λαιός καταναλώσεις της αντίστοιχης και της προηγούμε¬ 
νης περιόδου, κλπ. 

8. Υδροληπτική μονάδα: 

Θεωρείται κάθε αυτοτελής χώρος (ιδιοκτησία, όροφος, 
κατοικία, εργοστάσιο, επιχείρηση, κλπ.) που διαθέτει 
υδραυλικούς υποδοχείς. 

9. Υδραυλικοί υποδοχείς: 

Κάθε λήψη από τις εσωτερικές εγκαταστάσεις ύδρευ¬ 
σης ενός ακινήτου. 

Β. ΣΧΕΔΙΑ 


ΠΑΡΟΧΕΣ ΠΑΛΑΙΟΥ ΤΥΠΟΥ 

ΣΥΝΔΕΣΗ ΠΑΡΟΧΗΣ ΜΕ ΤΟΝ ΑΓΩΓΟ ΔΙΑΝΟΜΗΣ 

ΠΑΡΟΧΕΣ ΝΕΟΥ ΤΥΠΟΥ 

ΣΥΝΔΕΣΗ ΜΙΚΡΟΥ ΠΟΛΛΑΠΛΟΥ ΔΙΑΝΟΜΕΑ 
ΜΕ ΤΟΝ ΑΓΩΓΟ ΔΙΑΝΟΜΗΣ 

ΠΑΡΟΧΕΣ ΝΕΟΥ ΤΎΠΟΥ 


ΣΥΝΔΕΣΗ ΜΕΓΑΛΟΥ ΠΟΛΛΑΠΛΟΥ ΔΙΑΝΟΜΕΑ 
ΜΕ ΤΟΝ ΑΓΩΓΟ ΔΙΑΝΟΜΗΣ 


Β ΑΝ ΝΑ ΣΎΡΤΟΥ Τ 



ΖΩΣΤΗΡΑ 2" ν ΣΕΛΛΑ ΠΑΡΟΧΗΣ 

ΚΑΤΑΣΤΑΣΗ ΑΝΤΙΣΤΟΙΧΙΣΗΣ 

ΘΕΣΗΣ ΥΔΡΟΜΕΤΡΗΤΩΝ ΚΑΙ ΥΔΡΟΔΟΤΟΥΜΕΝΩΝ ΧΩΡΩΝ 


ΔΙΕΥΘΥΝΣΗ ΟΙΚΟΔΟΜΗΣ Η ΑΚΙΝΗΤΟΥ: 
ΟΝΟΜ/ΜΟ ΚΑΤΑΣΚΕΥΑΣΤΗ Η ΙΔΙΟΚΤΗΤΗ: 


ΑΡΙΘΜΟΣ ΘΕΣΗΣ 

ΥΔΡΟΜΕΤΡΗΤΗ 
Από το αριστερό 
όριο του ακινήτου. 

ΥΔΡΟΔΟΤΟΥΜΕΝΟΣ ΧΩΡΟΣ 

ΠΟΥ ΑΝΤΙΣΤΟΙΧΕΙ 0 
ΥΔΡΟΜΕΤΡΗΤΗΣ 

Οροφος και αριθ. Κατ/ματος 
Οροφος και αριθ. Διαμ/ματος 

ΟΝΟΜΑΤΕΠΩΝΥΜΟ ΙΔΙΟΚΤΗΤΗ 

1 



2 



3 



4 



5 



6 



7 



8 



9 



10 



11 



12 



13 



14 



15 



16 



17 



18 



19 



20 



21 



22 



23 



24 



25 



26 



27 



28 



29 



30 




Αθήνα 


Ο ΕΠΙΒΛΕΠΩΝ ΜΗΧΑΝΙΚΟΣ 


Ο ΙΔΙΟΚΤΗΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































